Vlada da ponovo predloži usvajanje Zakona o završnom računu budžeta – Institut alternativa\nInstitut alternativa » Odgovorne javne finansije » Vlada da ponovo predloži usvajanje Zakona o završnom računu budžeta\nObjavljeno 26. 02. 2021. 25. 07. 2021.\nVlada da ponovo predloži usvajanje Zakona o završnom računu budžeta\nProšla godina je prva u kojoj nije usvojen zakon o završnom računu budžeta i prva u više od deceniju u kojoj Skupština nije usvojila preporuke Državne revizorske institucije kao svoje zaključke i obavezala Vladu na sprovođenje i izvještavanje.\nOd rasprave o završnom računu, koji je prikaz izvršenja budžeta, važnija je rasprava o izvještaju o reviziji završnog računa, koji je Državna revizorska institucija podnijela Skupštini sredinom oktobra 2020 godine. Poslanici moraju raspravljati o ovom izvještaju, u skladu sa dosadašnjom praksom usvojiti preporuke DRI kao svoje zaključke i obavezati novu Vladu da ispravi propuste prethodne.\nDRI je dala negativno mišljenje na način kojim se upravljalo budžetom u 2019. godini sa aspekta poštovanja zakona, uz skretanje pažnje u dijelu finansijske revizije. DRI je dala i 44 preporuke Vladi kako da popravi uočene probleme, što je dvostruko više nego u reviziji prethodnog završnog računa. Dobra praksa je da Skupština ove preporuke usvoji kao svoje zaključke, time jačajući njihovu obaveznost za vladu, uz dodatak obaveze o izvještavanju o sprovođenju.\nPozivamo Vladu da ponovo predloži usvajanje Zakona o završnom računu budžeta, a Skupštinu da u što skorijem roku, raspravi izvještaj o reviziji završnog računa i usvoji zaključke kojima će Vladu obavezati na ispravljanje krupnih sistemskih problema koje je DRI uočila.\nVažan zaključak koji Skupština ovog puta mora usvojiti je vezan za kvalitet i strukturu akcionog plana za sprovođenje preporuka DRI. Prethodna Vlada je o ispunjenju preporuka DRI izvještavala površno i kroz formalistički napravljen akcioni plan, nastavljajući lošu tradiciju protiv koje smo pisali ranije. Potrebno je da nova Vlada pripremi akcioni plan za sprovođenje preporuka DRI koji će konačno imati jasne rokove za sprovođenje preporuka, definisane konkretne aktivnosti koje treba preduzeti, indikatore kojima će se mjeriti da li je nešto sprovedeno kao i precizno određene nosioce aktivnosti. Sastavni dio ovog plana, osim novih preporuka moraju biti i neispunjene preporuke iz prethodne godine (a njih je dvije trećine od ukupnog broja), koje se ne smiju zaboraviti.


Otvoreno sedište lovačkog saveza - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Otvoreno sedište lovačkog saveza\nOtvoreno sedište lovačkog saveza\nčetvrtak, 22 decembar 2011 10:43\nU Kragujevcu je otvoreno sedište Lovačkog saveza Centralne Srbije. U prisustvu brojih predstavnika lovačkih udruženja, predstavljeno je i glasilo ovog saveza, ''Lovački glasnik''. Na osnovu strukturnih promena u srpskoj lovačkoj organizaciji, formirani su regionalni savezi.\nZa sedište Lovačkog saveza Centralne Srbije određen je Kragujevac, kao značajan regionalni centar. Gradska uprava je ovoj organizaciji dodelila prostor u nasleju Kolonija u ulici Prvoslava Stojanovića. Lovački savez Centralne Srbije jedna je od pet regionalnih konstitutivnih organizacija koje čine nacionalnu asocijaciju. Ovaj savez čije je sedište u Kragujevcu za sada okuplja 35 lovačkih udruženja iz više okruga sa prostora srednje Srbije.\n0 #1 G.Dragan 31-12-2011 00:29\nVeoma dobar i mudar potez


U odnosu na isti period lani, prema polugodišnjem izvještaju Zavoda za zapošljavanje, broj oglašenih slobodnih mesta veći je samo za 27 ili 0,15 odsto. Poslodavci su tražili 7.624 nekvalifikovanih ili polukvalifikovanih radnika što je za 781 više nego u istom periodu prošle godine. Broj slobodnih radnim mesta na kojima se traže nekvalifikovani ili polukvalifikovani radnici 42,3 odsto od ukupnog broja oglašenih radnih mesta. U istom periodu prošle godine njihov procenat iznosio je 38 odsto.\nSa diplomom srednje škole trećeg, četvrtog i petog stepena stručne spreme poslodavci su tražili 7.972 radnika što je za 322 manje nego u prvih šest meseci prošle godine. Potreba za srednjoškolcima sada čini 44,2 odsto svih slobodnih radnih mjesta, dok je u istom periodu lani taj procenat bio 46 odsto.\nBroj slobodnih radnih mesta za visokoškolce sada je tri puta manji nego za nekvalifikovane i polukvalifikovane radnike. Mogući razlog za smanje broja slobodnih radnih mesta sa fakultetski obrazovane je u tome što je ove godine, zbog mera Vlade, zaustavljen trend zapošljavanja u javnom sektoru gdje se većinom traži ovaj obrazovni kadar.\nOd ukupnog broja prijavljenih slobodnih radnih mesta u svega 872 ili 4,84 odsto poslodavci su nudili radni odnos na neodređeno vreme, dok je 10.908 ili 60,52 odsto oglašenih radnih mjesta predviđen radni odnos na određeno vreme. Na 145 slobodnih mesta su traženi pripravnici, a u 6.041 slučaju traženi su sezonski radnici. Broj slobodnih radnih mjesta na sezonskim poslovima je veći za 400 u odnosu na isti period lani. Na ostale vrste radnog angažovanja odnosilo se 59 radnih oglašenih radnih mesta.


Direktno :: Svet - Svetionik.com\nDirektno :: Svet\nDirektno :: Svet nije objavio nijednu vest u poslednja 24 sata.\nVesti sa Direktno :: Svet\nDodaj u bookmarks Ne prikazuj Direktno :: Svet\nInstagram i Fejsbuk ponovo u problemima?!\nDirektno :: Svet 1 mesto · 08.10.2021 00:00\nKorisnici društvenih mreža Instagram i Fejsbuk ponovo imaju problem sa postavljanjem objava i osvežavanjem stranica, pišu inostrani mediji. Pročitaj više\nDirektno :: Svet 1 mesto · 05.09.2021 00:00\nJe li mučno i nimalo sveto ustoličenje novog crnogorsko-primorskog mitropolita Joanikija Mićovića u dimu suzavca i snazi pendreka na Cetinju, bastionu crnogorstva, početak završne faze realizacije Vučićeva (i kremaljskog?) projekta „srpskog sveta“ te poslednja bitka za opstanak nečega što se zove crnogorska država i nacija, piše Jutarnji.hr. Pročitaj više\nŽanin Visle, šefica Levice: Nemačka prvo evakusala pivo, pa onda ljude\nDirektno :: Svet 1 mesto · 25.08.2021 00:00\nFijasko u Avganistanu nemačkoj Levici služi kao potvrda da treba prekinuti sa vojnim intervencijama, kaže za DW šefica te partije Žanin Visler. Ona je pomenula i svoj odnos prema bombardovanju Jugoslavije 1999, za koje smatra da je bilo pogrešno. Pročitaj više\nNovinari, aktivisti i disidenti špijunirani putem softvera\nDirektno :: Svet 1 mesto · 19.07.2021 00:00\nIstraga koju je sproveo međunarodni medijski konzorcijum, zasnovana na procurelim podacima, pružila je dodatne dokaze da se zlonamerni softver izraelske Grupe NSO koristi za špijuniranje novinara, boraca za ljudska prava i političkih neistomišljenika. Pročitaj više\nPucnjava u Teksasu, najmanje troje mrtvih\nDirektno :: Svet 1 mesto · 18.04.2021 00:00\nNajmanje troje ljudi je ubijeno u današnjoj pucnjavi u gradu Ostin, u američkoj državi Teksas, izjavile su lokalne vlasti. Pročitaj više\nDodik: BiH neodrživa politička konstrukcija, moguća nezavisnost RS\nDirektno :: Svet 1 mesto · 18.03.2021 00:00\nSrpski član Predsedništva BiH Milorad Dodik ponovo je izjavio da postoji mogućnost da Republika Srpska postane nezavisna, kao i da je BiH neodrživa politička konstrukcija. On je rekao da njegov politički cilj nije da podržava "neodržive političke konstrukcije kao što je BiH", već je siguran da je moguća nezavisna Republika Srpska. Pročitaj više\nDirektno :: Svet 1 mesto · 14.03.2021 00:00\nVozač, koji je sa 2,06 promila alkohola u krvi u Zagrebu na pešačkom prelazu teško povredio dva dečaka, pa pobegao, uhapšen je, potvrdila je zagrebačka policija. Pročitaj više\nDirektno :: Svet 1 mesto · 09.02.2021 00:00\nU Senatu SAD danas je počelo suđenje bivšem američkom predsedniku Donaldu Trampu (Trump), optuženom da je 6. januara "podstakao" svoje pristalice na upad u Kongres. Pročitaj više\n"Milo preko Bebe Popovića uveo tabloidno novinarstvo u CG"\nDirektno :: Svet 1 mesto · 07.02.2021 00:00\nGrađanski pokret GP URA reagovao je na ocenu DPS-a da je URA primorana da bude privezak srpske službe i njenih tabloida. Pročitaj više\nObama: Istorijska i presudna pobeda, pred Bajdenom veliki izazovi\nDirektno :: Svet · 07.11.2020 00:00\nBivši američki predsednik Barak Obama, nakon pobede DŽoa Bajdena i i Kamale Haris na izborima u Americi, poručio je da je siguran da će Bajden raditi u najboljem interesu svih Amerikanaca i da se "svi setimo da smo jedna nacija", prenose u subotu agencije. Pročitaj više\nVidiš 4,245 vesti od ukupno 4,264.\nDirektno :: Politika 5% 5\nPozicija vesti je ažurirana u: 23:41


Cvijanović: Svako je dobrodošao na razgovor u Vladu\nPredsjednik Vlade Republike Srpske Željka Cvijanović istakla je da nema nijednog razloga da današnji njen sastanak sa predstavnicima nevladinih organizacija proisteklih iz odbrambeno-otadžbinskog rata uvrijedi bilo koga, te poručila da je uvijek otvorena za sastanke sa svakim ko smatra da treba da razgovara sa predstavnicima Vlade Srpske.\nNa pitanje novinara u Doboju da prokomentariše nezadovoljstvo predstavnika Udruženja veterana Republike Srpske što nisu pozvani na današnji sastanak u Vladu, Cvijanovićeva je istakla da joj nije bila namjera da uvrijedi bilo koga i da joj žao ako se neko osjetio uvrijeđen, te pozvala veterane Srpske na razgovor.\n“Današnji sastanak nema razloga da ih vrijeđa. To je sastanak koji se održava peti ili šesti put od kada sam na čelu Vlade i uvijek se održavaju u istom sastavu, sa organizacijama koje imaju status organizaciju od javnog interesa, koje preuzimaju određene obaveze, ali i koje nama daju određene sugestije”, pojasnila je Cvijanovićeva.\nOna je navela da nijedan njen postupak kao premijera ili kao političara nikada nije bio usmjeren protiv bilo kojeg čovjeka u Srpskoj. “Ja sam dijete borca i oficira za čije ime se zna na prostoru odakle on dolazi, živim sa sudbinom svake kategorije ljudi u Republici Srpskoj, jer u porodici imam i prosvjetne radnike, penzionere, borce, studente koje školujem, tako da su mi apsolutno poznata sva pitanja i problemi koji muče sve njih”, istakla je premijer Srpske.\nOna je dodala da je danas dobila i dopis sa potpisom “Štab nezadovoljnih boraca”, u kojem su navedeni problemi koji se moraju rješavati. “Ali, da bi Vlada intervenisala, moramo i koordinisati, raditi u okviru sistema i institucija Srpske. Ima puno mjera koje treba preduzeti, ali ima i puno stvari koje je prosto nemoguće riješiti”, ocijenila je Cvijanovićeva.\nOna je konstatovala da nema države u kojoj je sve besplatno, te da Vlada Srpske pomaže na načine na koje može.\n“Sve vrijeme ove krizi, od 2007. godine, obezbjeđujemo besplatne udžbenike za djecu prvog razreda, djecu drugog razreda. Smatrali smo da ni to nije bilo dovoljno, pa smo prije tri godine, u vrijeme najžešće krize, odlučili da obezbijedimo besplatne udžbenike za djecu od trećeg do devetog razreda, za naše odlikaše iz višečlanih porodica”, podsjetila je Cvijanovićeva.\nOna je napomenula da nema vlade u regiji koja to radi i koja je omogućila da školarine, smještaj i hrana za studente budu od tri do 12 puta jeftiniji u odnosu na regiju.\n“Naši studenti spavaju za 10 KM mjesečno, imaju tri obroka dnevno za dvije i po marke. To nije omogućila nijedna vlada u regionu, osim Vlade Republike Srpske, ali ono što je nemoguće – nemoguće je”, navela je premijer Srpske.\nOna je pojasnila da je današnji sastanak sa predstavnicima nevladinih organizacija proisteklih iz odbrambeno-otadžbinskog rata održan nakon što su prije dva mjeseca analizirane mogućnosti da u toku ove godine bude okončan veliki projekat stambenog zbrinjavanja porodica poginulih boraca i ratnih vojnih invalida.\n“Nakon što su se stekli uslovi za konačnu finalizaciju tog projekta, bila je potreba da informišemo jedni druge o tome i da zajedno u najbržim mogućim rokovima završimo ovaj veliki projekat”, pojasnila je premijer Srpske.\nOna je podsjetila da je na nekoliko sastanaka održanih ranije u istom sastavu iznesen i problem zapošljavanje djece koja pripadaju boračkoj populaciji.\n“Zahvaljujući pravilniku koji smo promijenili u Ministarstvu prosvjete i kulture Srpske, omogućeno je da djeca koja dolaze iz ovih kategorija imaju apsolutni prioritet pri zapošljavanju i u startu dobijaju deset bodova više od ostalih kandidata”, precizirala je Cvijanovićeva.


Polovni Yale ručni paletar oglasi za prodaju - Mascus Srbija\nNalazite se ovde: Mascus Srbija > Skladišna oprema > Paletni viljuškari > Ručni paletar > Yale\nPolovna Yale ručni paletar na prodaju\nOvde je kompletna lista polovnih Yale ručni paletar oglasa za prodaju na Mascusu. Yale ručni paletar oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Yale ručni paletar u odeljku Brendovi.\nYale PLHP25Tip motora: Ručno, Maksimalni kapacitet dizanja: 2500, Maksimalna visina podizanja: 20\nMascus pruza svojim korisnicima najbolju priliku za pretragu i pronalazak polovnih mašina u kategoriji Yale ručni paletar i druge opreme\nOvde je kompletna lista polovnih Yale ručni paletar za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Yale ručni paletar koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Yale ručni paletar.


HELP U VLASOTINCU - JUGPRESS\nPostavio: Jugpress Oktobar 26, 2015\nPredsednik opštine Vlasotince Zoran Todorović rekao je danas da je mogućnost samozapošljavanja od velikog značaja za tu opštinu.\n“ Mislim da je to od velikog značaja za ovu našu malu opštinu da podstaknemo te grupe, uglavnom Rome, na samozapošljavanje i aktivnosti na otvaranju svojih mikrobiznisa, odnosno nekih radionica”, rekao je Rodorović I dodao da se “time smanjujemo broj nezaposlenih”.\n“S druge strane, podstičemo te ljude da se sami organizuju i iskoriste ovu pomoć koju daje organizacija HELP, naravno uz pomoć lokalne samouprave, koja će i u nekim drugim projektima učestvovati svojim aktivnostima i logistikom, da im pomognmo u popunjavanju svih tih obrazaca konkursne dokumentacije kako bi došli do sredstava”, rekao je Todorović.\nOn je dodao da u ovom projektu neće učestvovati samo romska populacija već I svi ljudi koji imaju potrebe da na ovaj način obezbede sebi neku egzistenciju, započnu svoj posao. Najbolje je biti gazda u svojoj kući, odnosno da ne zavise od drugih, što je prilika da na ovaj način podstaknu i neke druge organizacije koje će na ovaj ili sličan način učestvovati u ovim projektima. A opština će, svakako pomoći svojim aktivnostima da dođe do realizacije svih tih projekata”, dodao je Todorović.\nOn je danas potpisao ugovor o saradnji sa menadžerkom HELP programa Mašom Bubanj na projektu “Smanjenje siromaštva I unapređenje mogućnosti zapošljavanja marginalizovanih I ugroženih grupa stanovništva sa fokusom na Romkinje u Srbiji” .\n„Ovo je prvi put da HELP radi sa opštinom Vlasotince na projektima mikrobiznisa. Na ovaj način podržavamo pojedince koji nemaju mogućnosti da započnu svoj posao. Uskoro će krenuti i informativna kampanja o samom projektu i načinu prijavljivanja“ , rekla je Maša Bubanj.\nOvaj projekat i finansira Švedska agencija za međunarodni razvoj (SIDA), a realizuje HELP od septembra 2015. do avgusta 2017. godine.\nUkupna vrednost projekta je oko 60 000 evra, a opština Vlasotince učestvuje sa blizu 2700 evra.\nNa području ove opštine biće dodeljeno 16 grantova i to: sedam grantova u vrednosti od po 1500 evra, isto toliko u vrednosti od po 2400 evra i dva granta u vrednosti od po 3600 evra.\nUčešće korisnika je 5-10%.\nProjektom su predviđeni: organizacija poslovnih i stručnih obuka prema potrebama korisnika, umrežavanje lokalnih državnih službenika koji direktno rade sa ugroženim stanovništvom, organizacija studijskih poseta na teritoriji Srbije i usluge podrške u toku trajanja


Objavljeno: Nedjelja, 11 Februar 2018 09:59\nČinjenica da nije birao aktere svojih kritičkih dela dovela ga je i do zatvora. Karikatura na kojoj je predstavljen kralj Luj Filip kao Gargantua kako proždire narodno blago nije bila dobro primljena od strane vlasti koja je autora osudila na šest meseci zatvorske kazne.\nKao značajan segment svakodnevnog života ljudi, bolest i medicina neretko su predstavljeni u delima Onorea Domijea. Kroz odnos lekara prema pacijentu uspevao je da dočara mnogo širu sliku, sliku čitavog društva u kome je živeo. Slika Dva doktora i smrt inspirisana je Lafontenovom basnom o dva lekara koji raspravljaju o lečenju pacijenta. Kada pacijent umire, oba lekara njegovu smrt uzimaju kao dokaz da su bili u pravu. Domije zanemaruje detalje priče i koncentriše se na portretisanje lekara i njihovo ponašanje.\nDva lekara, odevena u odeću koja ukazuje na visok naučni rang, žučno raspravljaju o bolesti pacijenta. Svaki u ruci drži knjigu kao dokaz sopstvene kompetentnosti. Zaokupljeni sopstvenom raspravom i dokazivanjem stručnosti u potpunosti zanemaruju pacijenta koji, čekajući izlečitelje, lako postaje plen smrti koja ga neprimećeno uzima sebi. Visoka naučna diskusija između lekara u prvom je planu, daleko od pacijenta, tako da oni ne primećuju najznačajniju promenu kod svog pacijenta – odlazak u svet mrtvih.


Vlada FBiH: Baletni umjetnik Mihail Matesku treba dobiti bh. državljanstvo | UdriMuski\nVlada FBiH: Baletni umjetnik Mihail Matesku treba dobiti bh. državljanstvo\nČovjek od koristi za razvoj kulture u BiH\nVlada FBiH danas treba dati preporuku da Mihail Matesku (Mateescu) dobije državljanstvo BiH.\nRiječ je o rumunskom baletnom umjetniku koji je od 1998. godine angažiran u Narodnom pozorištu Sarajevo.\n- Pripada kategoriji deficitarnog umjetničkog kadra koji je dao veliki doprinos uspjesima baletnog ansambla Narodnog pozorišta Sarajevo. Smatramo da je umjetnik od naročite koristi za razvoj kulture u BiH – dio je obrazloženja.


Udruženje Srpskih Književnika Slovenije – RODOLJUPCI\nVeselo Pozorije u više dejstvija\nPolazimo od sledećih kriterija i argumenata koje bi trebalo uvažiti prilikom izbora čoveka/predstavnika/poverenika Srba u Sloveniji za Savet srpske dijaspore u matici.\n1. Kao prvo, kao zahtev svih zahteva, treba postaviti kriterij: koliko spomenuta ličnost (uopšte) poznaje problematiku srpske etničke zajednice u Republici Sloveniji. Dosadašnje iskustvo sa ljudima koji su sebi uzimali za pravo, a nisu bili izabrani putem neke demokratske procedure, da ”pretstavljaju” i ”tumače” srpsku problematiku, bilo je apsolutno, i negativno, i neproduktivno. Ko su bili ti ljudi ne želimo posebno isticati, pošto se to zna. Želeli bi posebno skrenuti pažnju da između, Srba u Republici Sloveniji i naše matice, što se tiče stvarnog poznavanja naše problematike, zjapi jedan veliki informacioni nesporazum.\nNaši problemi kako ih ”vide” samozvani predstavnici srpske etničke zajednice u Republici Slovenije su pretenciozno isticanje njihovog viđenja: našeg nedefinisanog statusa, obrazovanja naših mladih generacija na maternjem jeziku i našeg političkog organizovanja. Spomenutim ljudima jednostavno nije jasno, kako je definitivno priznavanje ustavno zagarantovanog statusa, srpskoj etničkoj zajednici, od strane slovenačke države, suštinsko pitanje koje se ne može ”reševati” ili ”zameniti”, nikakvim ”dobrim međudržavnim privrednim odnosima i saradnjom” ili upornim nastojanjem da se oblici folklornog (u svakom smislu te reči) nametnu kao istinska vrednost i potreba, srpske etničke zajednice u Republici Sloveniji. Nešto slično važi i za ljude zadužene za odnose sa srpskom dijasporom, bilo u Ministarstvu za dijasporu Srbije ili Ministarstvu inostranih poslova Srbije. Ne možemo zameriti činovnicima koji rade u spomenutim ministarstvima njihovo ”viđenje” naše problematike u Republici Sloveniji, ako su izvor njihovih ”obaveštenja” konstrukti i obmane koje su donosili i još uvek donose, samozvani poverenici i njima slični subjekti, iz Republike Slovenije. Na stranu to, mada nam nije jasno zašto, i kojom logikom, prilikom političke podele mesta, Ministarstvo dijaspore Srbije, uvek i već dugi niz godina, pripada i to isključivo, stranci Vuka Draškovića, odnosno Srpskom pokretu obnove (SPO). Prema našem viđenju, kada smo čitali i stavljali primedbe na Zakon o dijaspori, u decembru mesecu prošle godine (samo usput: jedino je Savez srpske dijaspore Slovenije, na svojim sednicama razmotrio i pregledao, i koliko je bilo u našoj moći, sistematski razmatrao nacrt Zakona o dijaspori! Ne sećam se, da su isto uradile ostala srpska društva u Republici Sloveniji!), posebno smo istakli svu složenost definisanja statusa Srba u neposrednom okruženju naše matice, i onih Srba koji stvarno žive u dijaspori. To su dve različite kategorije, sa različitim potrebama i različitim načinom, kako bi matica trebala da se odnosi prema njima. Takođe smo podvukli kako bi ključna mesta, pogotovo u Ministarstvu za dijasporu Srbije, trebali zauzimati stručnjaci koji dobro razumeju problematiku srpskog rasejanja, a njih ima dosta, kao i institucija, to je naprimer Institut za evropska pitanja iz Beograda, a nikako da taj posao rade, uvek novi činovnici, dovedeni stranačkom logikom, u jednom totalnom diskontinuitetu praćenja problematike. Jednom rečju, Ministarstvo za dijasporu je jedno od važnijih, a trebali bi da ga vode politički neutralni stručnjaci.\n2. Jedno od značajnih pitanja koje je tesno vezano uz već spomenuti problem statusa srpske etničke zajednice u Republici Sloveniji, je i pitanje finansiranja naše delatnosti. Ne radi se samo o finansijskim sredstvima, nego prevashodno o tome, kako se troše ta sredstva i zašto. Kada bi srpska etnička zajednica u Republici Sloveniji imala ustavno zagarantovan status, kao što to imaju, talijanska i mađarska etnička manjina, onda bi briga o finansiranju naše delatnosti (obrazovanje, mediji itd) bila briga slovenačke države. Pošto srpska etnička zajednica nema spomenuti status, odnosno nema nikakav status, sem statističkog, rad srpskih društava je sveden na svečarski folklor, sa povremenim isticanjem značajnih datuma srpske religiozne tradicije, sa mnogo elemenata snalaženja. Naravno da takav način ne vodi očuvanju našeg nacionalnog identiteta, nego je ustvari surogat nečega šta bi se moglo nazvati-finansiranje. Većinu sredstava za svoj rad srpska društva\nu Republici Sloveniji dobivaju preko konkursa Ministarstva kulture Republike Slovenije, a ponešto i od opštinskih struktura mesta, gde žve. Procedura učestvovanja na konkursima Ministarstva za kulturu Republike Slovenije je komplikovan birokratski postupak, pun upitnika, raznoraznih pravnih zamki, rokova i potpune neizvesnosti, u dobivanju finansijskih sredstava. Što u svakom slučaju više liči na lutriju, nego na sistem koji bi omogućavao dodtatna sredstva za rad i opstanak. Naš direktan pristup evropskim sredstvima, namenjenim potrebama etničkih manjina i ugroženih grupa, nemoguć je, pošto između nas i evropskih sredstava, stoji slovenačka država sa svojim institucijama i organima koji nisu zainteresovani da spomenuta sredstva dođu u naše ruke. Posebna su priča finansijska sredstva koja daje naša matica kao pomoć srpskim društvima u Republici Sloveniji. ”Kontrolu” nad tim sredstvima preuzeo je uzak krug ljudi iz sadašnjeg rukovodstva Saveza srpskih društava Slovenije koji prema svom nahođenju raspolaže tim sredstvima. Smatramo da bi, pogotovo Ministarstvo dijaspore Srrbije, trebalo provesti reviziju koja bi se odnosila na sledeće: koliko je finansijskih sredstava do sada dato Savezu srpskih društava Slovenije od strane Ministarstva dijaspore Srbije, koja sve društva su dobila ta sredstva i na što su ta sredstva potrošena. Bez toga da odgovorni ljudi iz Saveza srpskih društava podnesu javno, i u Republici Sloveniji, a i u matici, transparentna dokumenta, o svom radu na trošenju spomenutih sredstava, smatramo da je nesuvislo i neodgovorno birati poverenika za Republiku Sloveniju, iz redova sadašnjeg rukovodstva Saveza srpskih društava Slovenije.\nOpšte poznati stav, Saveza srpske dijaspore Slovenije, je sledeći. Znajući, u kako teškoj privrednoj i ekonomskoj situaciji se nalazi naša matica, smatramo da bi bilo nedostostojno, čak više od toga, i nemoralno da tražimo i očekujemo za naš rad, finansijska sredstva iz naše matice. Smatramo da se ta sredstva, mogu i moraju upotrebiti, na mnogo korisniji način, u samoj matici.\n3. U Savezu srpske dijaspore Slovenije mišljenja smo da je prostor, u kome se treba izboriti za naše ciljeve, Republika Slovenija, a ne naša matica. Srpska etnička zajednica nije ugrožena u Republici Srbiji, nego ovde, u Republici Sloveniji. Proces naše asimilacije se ne odvija u Republici Srbiji, nego u Republici Sloveniji. Našu asimilaciju i nestajanje neće sprečiti folklorne manifestacije, nego pouzdan sistem obrazovanja i osnivanje srpskih institucija, u Republici Sloveniji. Rešavanje naših otvorenih pitanja u Republici Sloveniji ne vidimo u nekom fantomskom ”jedinstvu” koji će rešiti naše probleme, ako ne milom, onda silom, pošto to isuviše potseća na onu čuvenu sintagmu ”bratstva i jedinstva”. Među nama očito postoje suštinske razlike u pogledima na situaciju srpske etničke zajednice u Republici Sloveniji, i takvu situaciju treba prihvatiti kao legitimno i demokratsko pravo, a ne pomoću smicalica i kojekakvih nedemokratskih postupaka, pokušati sa uterivanjem u tor ”jedinstva”, kao i nasilničkim nametanjem osoba koji bi trebale zastupati naš interes u matici. Savez srpske dijaspore Slovenije ne želi učestvovati u nijednoj nedemokratski vođenoj proceduri čiji je dosta providni cilj, zadržati status quo. Zelimo da se konačno krene sa mrtve tačke, sa ljudima koji će zastupati naše interese, i u Republici Sloveniji, i u našoj matici, a to nikako ne mogu da budu državni činovnici zaposleni u slovenačkim institucijama, i koje plaća slovenačka država. Razlog je jednostavan. Od 1990, godine dalje, slovenačka država, nije prema srpskoj etničkoj zajednici u Republici Sloveniji, bez obzira na političke garniture koje su bile na vlasti, učinila ni najmanji korak, ka priznanju našeg statusa kao najbrojnije etničke zajednice u Republici Sloveniji. Zbog toga, Srbi zaposleni u: slovenačkoj policiji, slovenačkoj vojsci, slovenačkim poreskim organima, slovenačkim ministarstvima (od kulture, školstva, finansija i slično), ne mogu pretstavljati interes srpske etničke zajednice u Republici Sloveniji. Oni mogu zagovarati i zastupati samo interes slovenačke države. Za to ih slovenačka država i plaća.\nStručni savet Saveza srpske dijaspore Slovenije\nMETABOLNI SINDROM 65 godina od proboja logoraša u Јasenovcu


Podrška Trumpu nakon 6 mjeseci pala na rekordno nizak nivo! – Haber.ba\nPodrška Trumpu nakon 6 mjeseci pala na rekordno nizak nivo!\nPodrška američkom predsjedniku Donaldu Trumpu, nakon šest mjeseci na čelu najveće svjetske sile, pala je na rekordno niskih 36 posto, pokazalo je najnovije zajedničko ispitivanje javnog mnijenja “Washington Posta” i “ABC Newsa”, objavljeno u subotu.\nPodrška američkom predsjedniku pala je sa 42 posto, koliko je zabilježeno u aprilu, piše “Hina”…\nIstovremeno je, prema ispitivanju, za pet posto porastao broj onih koji ne podržavaju američkog predsjednika i sada iznosi 58 posto.\nSveukupno 48 posto ispitanika navodi da “snažno ne odobrava” trenutno obavljanje funkcije američkog predsjednika.\nNajnovije ispitivanje pokazuje da skoro polovica Amerikanaca (48 posto) smatra da je vodstvo njihove zemlje u svijetu slabije otkako je Trump preuzeo dužnost predsjednika u januaru ove godine, u poređenju sa 27 posto koji smatraju da je to vodstvo sada jače.\nOtprilike isto toliko smatra da Trump dužnost predsjednika obavlja kao i prethodni predsjednici, objavio je “Washington Post”.\nTeme:Donald Trump, podrška, SAD\nDrama na aerodromu: Žena rodila, pa dijete ostavila u zahodu!\nPartnerova reakcija na porodu nasmijava Internet\nZORAN JE SPASIO OSAM ŽIVOTA: „Posljedice ostaju, povisio mi se pritisak, sanjam ružne scene…“\nZoran Mijić Mrmi (39), golman Fudbalskog kluba Borac iz Kozarske Dubice spasio je osam...\nOvo su sinovi Nebojše Glogovca, a mlađeg nasljednika gledali smo i na malim ekranima\nNebojša Glogovac iza sebe je ostavio sinove Gavrila i Miloša\nIspred kafića na smrt izboden 29-godišnji mladić, jedna osoba uhapšena\nIspred ugostiteljskog objekta ''Merlot'' u Trebinju jutros oko tri sata dogodilo se ubistvo.\nEvo šta hodža kaže: Da li je veći grijeh igrati kladionicu ili jesti svinjetinu!\nOvaj video nastao je 2015. godine, a govorio o tome kako muslimani treba da...\nAnamarija i Blaženko Martinović, mladi bračni par iz Mostara, u prošli su ponedjeljak doživjeli...


Vesti - Branko Greganović: Tri ključna elementa pri pozicioniranju u budućnosti - FEFA Fakultet\nBranko Greganović: Tri ključna elementa pri pozicioniranju u budućnosti\nBranko Greganović, predsednik izvršnog odbora NLB Banke, otvorio je novi ciklus FEFA Web razgovora u petak 12. marta. Ovaj razgovor bio je prvi u novoj 2021. godini, a naši studenti, profesori i alumnisti imali su priliku da ponovo učestvuju u online diskusiji i razmene iskustva po pitanju biznis i ekonomskog okruženja, načina prilagođavanja aktuelnim promenama, ali i profesionalnog i ličnog razvoja.\n„Sve generacije i svi segmenti stanovništva prelaze mnogo lakše na digitalan način komuniciranja nego što se očekivalo, kako na nivou banaka, tako i na nivou čitavog društva“, započeo je Branko osvrnuvši se na različitost uslova rada u okviru bankarskog sistema čiju razvijenost uz opštu, kako kaže, diktira i razvijenost lokalnih finansijskih tržišta.\nIpak, bez obzira na to o kom sektoru je reč, zahvaljujući krizi i izmenjenim uslovima, postalo je jasno kako je za konkurentnost na tržištu rada presudna jedna veština – preduzetništvo.\n„Preuzimanje rizika, preduzetnički pristup, i razvoj tog preduzetničkog kapaciteta je ključni element dobrog pozicioniranja. Znanje te vrste tražiće se sve više, dok će vrednost paralelno rasti“, objasnio je Greganović dodavši kako se taj pristup posebno odnosi na korporacije gde je možda i najvažniji.\n„Korporacije imaju veliki problem sa tradicionalnom kulturom gde preovladava hijerarhijski sistem komande. Njihov životni vek se skraćuje baš zbog toga što se nalazimo na raskrsnici – hijerarhijska struktura nije sposobna da se izbori sa tempom promena. One će morati da se transformišu upravo uz pomoć preduzetničkog pristupa kako bi uopšte mogle da opstanu“, zaključio je Greganović.\nKao drugu važnu stvar pri pozicioniranju, istakao je etiku i poštovanje etičkih pravila, kao izuzetno važna u periodu veštačke inteligencije i digitalnih sistema koji omogućavaju brojne zloupotrebe i katastrofične scenarije. Kako njih ne mogu preduprediti pravni sistemi, policija i slični kontrolni mehanizmi, etika postaje jedini mogući odgovor.\n„U prošlosti, etika se mogla naslikati uz pomoć generala koji su ispred sebe imali topove, a u rukama puške i bez obzira na njihovu dostupnost, nisu ih koristili. U budućnosti, to bi trebalo da izgleda tako što oni koji razumeju veštačku inteligenciju, koriste je i svesni su njene moći, odbijaju da je zloupotrebe protiv čovečanstva na bilo koji način. To će, mislim, biti glavni izazov budućnosti“, objasnio je gospodin Branko.\nKao poslednju, ali ne manje bitnu, istakao je rastuću vrednost ideja nasuprot egzekuciji. Uzrok tome ponovo predstavljaju promene jer jedino dobre ideje omogućavaju da te promene i ispratimo. „Napravite eksperiment - probajte da („dobro“) realizujete lošu ideju, šta će se dogoditi? Čak i tokom same implementacije treba kritički pristupiti ideji i biti spreman na promenu iste“, rekao je naš govornik i dodao kako konkretno ovaj trenutak, trenutak dubokih promena i poremećaja, pokazuje da onaj ko nije sposoban da proizvede ideje usklađene sa dinamičnim okruženjem, realizovaće ideje koje su zastarele, a posledično i bez bilo kakve vrednosti.\nPred sam kraj, u duhu naše diskusije, gospodin Greganović preporučio je knjigu The Lean Startup autora Eric Ries-a koja upravo govori na teme našeg prvog FEFA Web razgovora u novoj godini.


JCI Novi Sad – Održane radionice: Emocionalna pismenost i Radionica o veštini davanja feedback-a i komunikaciji\nRadionica o emocionalnoj pismenosti održana je 12. marta u prostorijama Preventa. Trener emocionalne pismenosti, Dorotea Angelovski, upoznala je prisutne sa pojmom emocionalne pismenosti, i pokazala na koji način nam ona koristi u poslovnim i privatnim odnosima sa ljudima koji nas okružuju. Osim teorije, učesnici su i kroz vežbu imali priliku da se bolje upoznaju sa sobom i svojim emocijama, kao i načinom njihovog upravljanja. Radionica je održana kao interna JCI edukacija.\nDana 23. aprila, u prostorijama udruženja Prevent održana je tročasovna radionica o veštini davanja feedback-a i komunikacije u timu, kao deo interne edukacije za JCI i UMNI Novi Sad članove. Tokom radionice učesnici su imali priliku da se kroz teoriju, kao i niz praktičnih primera upoznaju sa pojmom feedback-a, kao i da kroz vežbu savladaju izazove asertivne komunikacije i komunikacije u timu. Trener je bila Jelena Milošević, master psiholog.


ZBOG NJEGA SVI SU U FRANCUSKOJ NOSILI ŽUTE PRSLUKE: Automehaničar pokrenuo revoluciju, a evo šta je poručio Makronu\nŽuti prsluci postali su simbol protesta koji već nedeljama potresaju Francusku.\nToga se setio Gislan Kutar koji je iznenađen odazivom, ali i zaprepašćen nasilnom reakcijom policije na demonstracijama.\nKutar je jedan od retkih ljudi koji se povezuje sa takozvanim Žutim prslucima, pokretom koji još od novembra protestuje zbog novih poreza na gorivo. Jer upravo je on, automehaničar iz Narbone, u jednom videu predložio da svi demonstranti navuku žuti prsluk.\n"To je bilo prilično jednostavno. Snimao sam moj video i video sam upozoravajući prsluk koji koristim na mom poslu. Mislio sam, to je i stvoreno da svi vide, to svi imamo u našim vozilima jer to propisuje zakon. Zašto da to ne koristimo, kao našu boju prepoznavanja? Tek da vidimo, jesu li ljudi voljni izaći na ulicu i protestovati. I pogodak! Tačno to se dogodilo", rekao je Kutar.\n"Ono što se tamo zapravo videlo jeste da policiji jedva treba ikakav povod da posegnu za svojim suzavcem. To nije u redu. Po meni, taktika policije je bila potpuni poraz", rekao je.\nNa pitanje šta treba da se dogodi da Žuti prsluci budu zadovoljni, on je odgovorio da predsednik treba da izađe iz svoje rupe i suoči se sa građanima Francuske.\n"Ne samo saopštenjima za javnost, nego u stvarnosti, na ulici. Ali to se nikad neće dogoditi. Ne mislim da hoće. On je previše otuđen. Toliko je ponosan da ne uzmiče ni koraka. Problem je što je tvrdoglav, ali smo i mi tvrdoglavi. U jednom trenutku će neko morati da ustukne i mi računamo da će to biti on", kazao je Kutar.


Galbrajt: Građanski rat u Siriji gotov, na potezu Rusija i SAD - 07.12.2016, Sputnik Srbija\nGrađanski rat u Siriji je završen, sada samo treba prekinuti borbe u preostalim „džepovima“, piše bivši ambasador SAD u Hrvatskoj Piter Galbrajt. 07.12.2016, Sputnik Srbija\n09:08 07.12.2016 (Osveženo: 09:56 07.12.2016)\n© AP Photo / Toby TalbotPiter Galbrajt\nKako navodi u tekstu za „Njujork tajms“, snage lojalne predsedniku Bašaru el Asadu su uz pomoć Rusije, Irana, šiitskih milicija i Hezbolaha na korak od preuzimanja Alepa, nekada najvećeg grada u Siriji, a ostaje im i da napadnu ostatke pobunjeničkih grupacija, uglavnom oko severnog grada Idliba.\nSirija se zahvalila Rusiji i Kini zbog blokiranja rezolucije u Savetu bezbednosti\n6 Decembar 2016, 13:54\n„Iako je Iran najveći saveznik Asada, njegov režim sada treba da dozvoli ruskim vazdušnim snagama da završe započeto i da pomognu u preuzimanju naseljenog zapada države. Asadov režim je prevagnuo kroz taktiku širenja brutalnosti, korišćenjem barel bombi, izgladnjivanjem, gađanjem bolnica, korišćenjem hemijskog oružja, ali je prevagnuo“, navodi se u tekstu.\nIstiče se i da je američka ambasadorka u UN Samanta Pauer pokušala da ukaže na ratne zločine, ali da to nije promenilo situaciju na terenu i neće je promeniti.\n„Postoji apsolutno kontraproduktivna ideja koju su favorizovale američke elite iz obe partije, uključujući i Bila Klintona, Madlen Olbrajt, Džordža Buša, da treba davati vojnu pomoć umerenoj sirijskoj opoziciji. Takva pomoć ne može da promeni ishod rata, samo može da dovede do većeg broja mrtvih. Iako je ishod jasan, veoma je važno kako se rat završava“, stoji u tekstu.\nGalbrajt ocenjuje da SAD imaju interes da rezultat bude povratak Sirijaca svojim kućama, totalni raspad Islamske države i drugih ekstremista, osiguravanje sirijskih Kurda…\n„To se može učiniti samo uz punu saradnju sa Rusima, koji su omogućili Asadu da pobedi u ratu. Srećom, Rusi dele većinu američkih ciljeva, čak i ako to Asadu ne odgovara“, dodaje on.\nPrema Galbrajtovim navodima, SAD i Rusija moraju da počnu pregovore o onome što bi okončalo sukobe između režima i umerene opozicije.\n28 Oktobar 2016, 14:59\n„Uslovi moraju da budu amnestija pobunjenika, prava izbeglicama da se vrate i jednak pristup programima rekonstrukcije. To bi moglo da uključi i obećanja za bazične političke slobode, međunarodni monitoring i uklanjanje sadašnje sirijske administracije, ne uključujući Asada, odgovorne za najteže zločine“, navodi američki diplomata.\nOn ocenjuje da „Rusi imaju dobar odnos sa sirijskom vladom, koja želi podršku Moskve u „čišćenju“.\n„Odnos Vašingtona i Damaska nije toliko dobar, tako da će morati da ubede neislamističku opoziciju da pregovara o predaji, pre nego dođe do totalnog uništenja. Na kraju, SAD će morati da daju dugoročne garancije sirijskim Kurdima da ih Asad neće napasti“, ističe Galbrajt.\nOn u tekstu zaključuje da je izabrani predsednik SAD Donald Tramp rekao da ima nameru da radi sa Rusima i Asadom u pokušaju da se uništi Islamska država i da bi idealno bilo da Vašington kontaktira Moskvu i pre nego što novi predsednik stupi na dužnost.


Lakše do pomoći države | Srpska dijaspora | Vesti iz dijaspore i o dijaspori\nNaslovna Dijaspora Australija Lakše do pomoći države\nEpidemiološka situacija u Viktoriji se ne smiruje, a pritisak koji takvo stanje stvara i na druge države vidi se u pooštravanju graničnih propisa, kao i sporijim vraćanjem ekonomije u normalne tokove.\nZbog toga je Savezna vlada donela odluku da uvede promene u sistem isplata državne subvencije JobKeeper, koja je na snazi od marta i pomaže preduzećima sa umanjenim prihodima da plaćaju svoje radnike.\nPrema novim regulativama, za JobKeeper će moći da se prijavi proširen broj preduzeća, čak i neka koje do sada nisu mogla da se kvalifikuju za paket pomoći. Nova mera koštaće državnu kasu dodatne milijarde dolara, ali će zato nekoliko stotina hiljada radnika više dobiti pristup sredstvima namenjenim za pomoć u toku pandemije.\nŠta se menja u JobKeeper programu? Dve stvari su ključne, a odnose se na proveru pada prihoda u firmama, kao i na podobnost zaposlenih za ovaj vid pomoći.\nMožda i najvažnije, preduzeća koja se prijavljuju za JobKeeper sada neće morati da prikazuju pad prihoda i u junskom i u septembarskom kvartalu, već će biti dovoljno da dokažu gubitke veće od 30% u period jul-avgust-septembar. Svi koji zadovolje ovaj uslov imaće pravo na JobKeeper za svoje zaposlene u periodu od 28. septembra do 3. januara 2021. Isto važi i za period od januara do marta iduće godine, za koji će firme morati da prikažu gubitke samo u decembarskom kvartalu.\nKada je reč o drugoj olakšici, koja se odnosi na zaposlene, sada će pravo na JobKeeper imati svi koji su u radnom odnosu u firmi na dan 1. jula, a ne kao do sada do 1. marta ove godine.\nDržavni blagajnik Džoš Frajdenberg kaže da će obe promene u sklopu JobKeeper paketa pomoći biznisima širom Australije, koji su počeli da se vraćaju u normalnije funkcionisanje, kao i onima koji su počeli da zapošljavaju ljude posle potpune obustave početkom pandemije.\nAko se ima u vidu da je JobKeeper nedavno dodatno proširen u Viktoriji zbog kritične pandemijske situacije, ova država će u septembarskom kvartalu imati čak milion i po ljudi koji primaju sredstva iz paketa subvencija. Povećanje u odnosu na prethodno tromesečje iznosi 530.000 radnika!\nNa nivou cele Australije, JobKeeper će primati četiri miliona ljudi, a proširenje će koštati državnu kasu 15,6 milijardi dolara. Kad se taj novac doda na postojeće troškove, procena je da u ovom trenutku celokupan JobKeeper iznosi oko 101 milijardu dolara.\nNajveći deo paketa radnicima u Viktoriji\nProcena saveznih vlasti je da će sadašnja situacija u Viktoriji uticati na to da čak 60% korisnika JobKeeper pomoći u prvom kvartalu iduće godine bude s teritorije ove države. Naravno, pod uslovom da se epidemiološko stanje u drugim državama u međuvremenu ne pogorša.\nUprkos poslednjm promenama u sklopu JobKeeper paketa, odluka da iznos isplata od septembra počne da se snižava ostaće na snazi. Tako, od 28. septembra svi koji su zaposleni puno radno vreme umesto 1.500 primaće 1.200 dolara na dve sedmice, da bi od 4. januara suma bila smanjena na 1.000 dolara dvonedeljno. Za sve koji rade manje od 20 sati nedeljno, JobKeeper biće umanjen najpre na 750, a zatim od januara na 650 dolara na dve sedmice.\nЧланак Lakše do pomoći države се појављује прво на Vesti online.\nSrpski se uči širom Austrije\nSrpski centar iz Beča uspešno okončao akciju pomoći porodicama Miljković i Filimonović na KiM\nU Salcburgu održan moleban za početak nove školske godine\nSmotra 3. aprila 2022.


Ministarstvo poljoprivrede : Južne vesti\nNedimović u Leskovcu najavio dolazak investitora za preradu paradajza, veći proizvođači zadovoljni razgovorom\n16:27, 19. 7. 2021.\nNakon dva protesta i besplatne podele paradajza usled niske cene, proizvođače je u leskovačkom selu Svirce posetio ministar poljoprivrede Branislav Nedimović. Najavio je rešenje problema sa dolaskom investitora koji će se baviti preradom paradajza, ulaganja države u kompletnu infrastrukturu i automatsku protivgradnu zaštitu. Izvoz je krenuo, cena je dostigla 40 dinara, čime proizvođači još nisu zadovoljni, ali pojedini, kako kažu, jesu razgovorom sa ministrom, Manji proizvođači i predstavnici opozicije koji su danas takođe pokušali da sa ministrom razgovaraju, u tome nisu uspeli.\nAgencija potvrdila da je “Voćar” kupila beogradska firma, kupac kaže ni Nedimovićeva izjava nije laž\n08:25, 16. 7. 2021.\nNakon teksta da grčka Agrifreda nije kupila merošinski Voćar , što je ministar poljoprivrede saopštio početkom maja, već beograski Vocarescare , direktor te firme oglasio se saopštenjem i tvrdi da su objavljene informacije pogrešno interpretirane. U međuvremenu, Južnim vestima stigao je i odgovor Agencije za licenciranje i potvrda informacije da je prodaja izvršena maja meseca za 23,4 miliona dinara, 10 puta manju cenu od procenje vrednosti.\nNezadovoljni povrtari opet delili paradajz - očekuju posetu ministra, a Vučića pozivaju na "Paradajz fest"\n12:58, 14. 7. 2021.\nMinistar objavio da je kupac iz Grčke, ali je merošinski "Voćar" prodat srpskoj firmi\n08:43, 6. 7. 2021.\nPosle 8 godina u stečaju merošinski "Voćar" je prodat, ali je zabuna nastala oko toga kome. Dok je ministar poljoprivrede izjavio da je reč o firmi iz Grčke, iznosio detaljne podatke o njenom poslovanju, ispostavilo se da je kupac zapravo srpski "Vocarescar". Direktor za Južne vesti kaže da su Grci samo njihovi poslovni partneri, a o ceni prodaje ne govori niko uključen u proces, ni kupac ni prodavci ovog nekada društvenog preduzeća.\nŠteta na leskovačkim oranicama 45 miliona dinara, Grad i Ministarstvo pomažu poljoprivrednicima\n17:20, 4. 3. 2021.\nObilne padavine koje su sredinom januara pogodile teritoriju Leskovca, pored problema na objektima i infrastrukturi, napravile su i veliku štetu na poljoprivrednim usevima koja, prema prvim procenama Komisije, iznosi oko 45 miliona dinara. Gradonačelnik Leskovca Goran Cvetanović najavio je da će Grad pomoći poljoprivrednicima, dok je pomoćnik ministra poljoprivrede Aleksandar Bogićević danas u Leskovcu obećao subvencije u iznosu od oko 40 miliona dinara.\n10:42, 22. 5. 2020.\nZa nabavku mašina i opreme za obradu zemljišta, ubiranje i skidanje useva, zaštitu bilja, podizanje novih i obnavljanje višegodišnjih zasada pod voćem i vinovom lozom, mogu se prijaviti poljoprivrednici, a konkurs za dodelu podsticaja otvoren je od 1. do 15. juna.\nOko 3.000 jagnjića u Pirotu spremno za prodaju, ministar obećao da će ih otkupiti Emirati\n13:56, 10. 4. 2020.\nPrema procenama nadležnih iz poljoprivredne službe, oko 3.000 jagnjića u Pirotu je spremno za prodaju, a stočari su u problemu jer nemaju kome da ih prodaju. Iako je ministar poljoprivrede za RTS rekao da će se pirotska jagnjad plasirati na tržište Emirata, u ministarstvu još nemaju konkretne informacije kada će to biti.\nNedimović: U Nišu će biti izgrađena montažna laboratorija za testiranje na koronu\n15:19, 7. 4. 2020.\nOd donacija, kako kaže ministar poljoprivrede Branislav Nedimović kineskih prijatelja, biće izgrađene dve montažne laboratorije za testiranje na koronu, u Beogradu i Nišu. Rekao je i da će ta laboratorija u Nišu analizirati po 1.000 uzoraka dnevno.\n15:33, 3. 4. 2020.\nKako na vreme orezati voćnjake, vinograde, posejati i uzgajati poljoprivredne kulture, prihraniti pčelinjake, ali i prodati voće i povrće i stoku u vreme vanrednog stanja i otežanog kretanja, problemi su koji ovih dana muče poljoprivrednike juga Srbije. Zbog mere zabrane izlaska od subote u 13 sati do ponedeljka u 5 ujutru, poljoprivrednici strahuju da će, umesto na njivi, vikend provesti u svojim kućama. U Ministarstvu poljoprivrede kažu da je procedura za dobijanje dozvola za rad ista kao i do sada - prijavljivanje preko sajta i uz pomoć lokalnih samouprava.\nVlasotinački poljoprivrednici: Potrebno je urediti sistem subvencionisanja\n09:29, 12. 9. 2018.\nS obzirom na to su na jugu, za razliku od Vojvodine, obradive površine koje ima jedno gazdinstvo znatno manje i razuđene, prema rečima poljoprivrednih proizvođača iz Vlasotinca, potrebno je bolje urediti sistem subvencionisanja. Pomoćnik ministra poljoprivrede za ruralni razvoj Aleksandar Bogićević prilikom posete ovom kraju istakao je da se radi na detektovanju i rešavanju postojećih problema.\nAko Vlada odobri, i Nišavski okrug dobija mlade inspektore\n15:15, 21. 3. 2018.\nS obzirom na to da je prosek godina u republičkim inspekcijama u Nišavskom okrugu skoro 60 godina, a da godinama već nema čoveka koji u Nišu kontroliše ispravnost hrane, ministar poljoprivrede Branislav Nedimović najavljuje da će biti zapošljavanja u inspekcijskim službama ovog ministarstva.\n12:21, 21. 3. 2018.\nUskoro bi na jugu Srbije mogla da se otvori klanica za preradu govedine koja bi se izvozila za Tursku, a ministar poljoprivrede Branislav Nedimović kazao je da se u petak sastaje sa investitorom iz ove zemlje. Dodao i da će Mađarima predložiti da ulože u preduzeće "Voćar" iz Merošine.\nGodinama nisu primali platu, a nemaju od koga ni da je naplate\n10:43, 8. 2. 2017.\nRadnici Poljoprivredne stručne službe iz Prokuplja potražuju milione za neisplaćene zarade poslednjih godina, ali njihove tužbe, iako imaju sve dokaze da im se duguje, sud odbija pod obrazloženjem da Ministarstvo poljoprivrede, kao osnivač Službe, odgovara samo do visine kapitala. U Ministarstvu o parama nisu hteli da pričaju.\nRadnici Poljoprivredne stručne službe u štrajku dobili otkaze na kućne adrese\n14:33, 20. 12. 2016.\nNakon što su krajem novembra stupili u štrajk tražeći, između ostalog, smenu direktora Poljoprivredne stručne službe, 6 od 8 radnika dobilo je otkaze na kućne adrese. Direktor tvrdi da su nezakonito štrajkovali.\n10:15, 1. 12. 2016.\nPaprika, luk, krastavac, jabuke, šljive i ostali poljoprivredni proizvodi trebalo bi uskoro da se prevoze u Tursku sa niškog Aerodroma “Konstantin Veliki” i to bi, kako je rekao ministar poljoprivrede Branislav Nejdimović, trebalo da ima poseban značaj za jug Srbije.\nNedimović: Bolja zarada na proizvodu, nego na sirovom voću\n13:42, 25. 10. 2016.\nDržava će ubuduće više ulagati u proizvodne kapacitete, rekao je ministar poljoprivrede u Leskovcu. Cilj je da se ne prodaje sirovo voće, već da se preradi, pa izveze, što, kako kaže, donosi višestruku dobit.


Završena rekonstrukcija Planinarskog doma - Knjaževačke novine\nZavršena rekonstrukcija Planinarskog doma\nDobro došli » Završena rekonstrukcija Planinarskog doma\nNa Babinom zubu završena je rekonstrukcija Planinarskog doma. U izradu termo izolazije, sanitarne čvorove, krečenje, obnovu inventara, uloženo je nešto manje od četiri miliona dinara. Novac je obezbeđen u opštinskom budžetu, a izvođač radova bila je SZTR “Gile“ iz Mladenovca.\nU opsežne radove adaptacije, Javno preduzeće „Sportsko turistički resursi“, ušlo je zahvaljujući podršci lokalne samouprave. Urađena je termo izolacija, novi sanitarni čvor, krečenje, nabavljen inventar za sobe i u starom i u novom delu doma.\n„Generacije Knjaževčana smatraju sebe delom ovog planinarskog doma. On je bio u jako lošem stanju, a sa ovom investicijom mislim da je potpuno spreman za prijem gostiju ne samo iz Knjaževca, već i iz ostalih gradova Srbije“ rekao je, obilazeći radove, predsednik opštine Milan Đokić.\nMilan Đokić, Planinarski dom, Predsednik opštine\nPrevPrethodnaŽivojin Stanković – pilot Kraljevine Srbije\nSledećaUnapređena “Telenor“ mreža u KnjaževcuNext


PC Press - Broj - 104\nPC #104 : Oktobar 2004\nU IT industriji odavno nema nedodirljivih, pa je samo pitanje vremena kada će neka grupa proizvoda doći pod udar nemilosrdnog rata cena. Trenutno su na "dnevnom redu" kolor laserski štampači, čije su cene iz dana u dan sve niže, ispod magične granice 500 evra. Da li je vreme za vaš prvi kolor laser?\nPad cena prija kupcima, ali neke od njih i zabrine - da li je ugrožen kvalitet i kako će se to odraziti na cenu eksploatacije uređaja? Uz činjenicu da kolor laseri imaju još puno prostora za tehnološka unapređenja, zaključili smo da je pravi trenutak za prvi uporedni test ovih proizvoda.\nNije lako napraviti kvalitetan kolor laser, pa na našem tržištu u ponudi postoji samo nekoliko modela. Za test smo prikupili pet uređaja, po jedan od svakog velikog proizvođača: Epson, Hewlett-Packard, Lexmark, Minolta i Samsung. Osnovna karakteristika ovih modela, kao i kriterijum po kojem smo ih uzimali na test, bila je cena koja ne prelazi 500 evra; to je psihološka granica posle koje su kolor laseri postali interesantni najširem krugu korisnika.\nO tome da će tržište kolor lasera videti još značajna unapređenja svedoči i činjenica da su konstrukcijski ovih pet štampača različita, ako izuzmemo modele firmi Epson i Minolta koji su zasnovani na istoj mehanici. Svi ipak korist istu, četvoroprolaznu tehniku štampe - svaki sloj tonera četiri osnovne boje (cijan, magente, žute i crne) nanosi se odvojeno na specijalnu traku, a zatim se tako formiran lik prenosi na papir, posle čega se slika "zapeče" u fjuzeru.\nRazlike se ogledaju u načinu na koji se toner prenosi iz kaseta do papira, kretanju listova i konstrukciji sistema za prenos slike na papir. Tri od pet testiranih štampača (HP, Epson i Minolta) koriste karusel konstrukciju, kod koje se kasete sa tonerom nalaze na vrtešci sa horizontalnom osovinom, koja se okreće dovodeći jednu po jednu kasetu do foto-valjka. Kod Lexmark-ovog i Samsung-ovog modela kasete sa tonerom su pljosnate i stoje horizontalno, a prenos tonera sa njih na fotoosetljivi element obavlja se njihovim horizontalnim pomeranjem, jednog po jednog.\nMnogo veće razlike između ovih štampača vide se u načinu na koji procesiraju podatke, kako procesiraju sliku i kakve su njene karakteristike kada izađe iz štampača - sjaj, glatkoća, te brzina kojom štampe. Ova poslednja osobina je poligon najveće bitke ali i najvećih različitosti, jer se stvarni rezultati značajno razlikuju od onih koje deklarišu proizvođači. Zato je merenje realne brzine štampe bio jedan od najvažnijih na ovom testu. Na brzinu štampe značajno je uticalo i to da li je štampač host-based ili podržava PCL (i eventualno PostScript) jezik. Kako se kod host based štampača celokupna rasterizacija obavlja u kompjuteru, a potom ti podaci prenose u štampač, oni rade sporije kod jednostavnijih dokumenata (tekst, jednostavna grafika i sl.) a mogu da budu brži kod štampe komplikovanih PostScript fajlova.\nOsnovne postavke ovog testa dobijene su na osnovu istraživanja načina na koji se koriste kolor štampači. Retko koja firma (učešće pojedinaca među vlasnicima kolor lasera je zanemarljivo) kupuje ove štampače da bi na njima štampala samo dokumenta u boji - oni se često koriste i kao standardni štampači na kojima se štampaju crno-beli dokumenti (uglavnom tekstualnog sadržaja). Međutim, učešće crno-belih strana u ukupnom obimu štampe mnogo je manje nego što je to na Zapadu - otprilike polovina dokumenata koje ispitani vlasnici jeftinih kolor lasera kod nas odštampaju sadrže i boju. Od tih 50% dokumenata odštampanih u boji, otprilike polovinu čine tekstualni dokumenti sa kolor zaglavljem a drugu polovinu razne prezentacije, brošure i fotografije.\nTest se sastojao od četiri dokumenta: običnog tekstua dužine 6 strana, poslovnog pisma na memorandumu dužine 3 strane, prezentacije iz PowerPoint-a koja je imala 8 strana i brošure sa četiri odštampana A4 lista. Za svaki od ovih dokumenata odvojeno smo merili vreme štampe prve strane i ostalih. Takođe, sve dokumente smo štampali dva puta - jednom posle 30 minuta mirovanja a drugi put odmah posle toga, kako bismo dobili vremena štampe prve strane i kada je štampač "hladan" i kada je zagrejan. Kako su iskustva iz prakse pokazala da se oko polovine dokumenata štampa sa dužim pauzama a druga polovina u serijama, za prosečno vreme štampe prve strane u svakom od testova koristili smo srednju vrednost ove dve izmerene vrednosti. Brzine štampe za svaki od četiri testa su računate na osnovu prosečne dužine dokumenta od 5 strana - sabirano je prosečno vreme štampe prve strane sa brzinom za preostale četiri i na osnovu zbira napravljena kalkulacija.\nKod merenja kvaliteta štampe posmatrali smo sledeće parametre - oštrinu slova, najmanju veličinu fonta pri kojoj su sva slova čitljiva, kvalitet štampe teksta na obojenoj površini, ravnomernost pokrivanja papira bojom i kvalitet štampe fotografija. Sve ocene davane su u rasponu od 5 do 10, množene sa težinskim faktorima i sabirane kako bi se dobio indeks kvaliteta.\nOd ostalih osobina, uzimali smo u obzir cenu štampe po strani (u kalkulaciji su korišćeni svi potrošni delovi a ne samo toner) za prvih 10 hiljada odštampanih strana (od koje je odbijen toner koji se dobije uz štampač), te lakoću rukovanja. Kod cene štampe, štampač sa najnižom cenom je dobio ocenu 10, onaj sa najvišom 5; ostali su raspoređeni linearno u tom opsegu.\nNa kraju, svi indeksi su množeni sa svojim težinskim faktorima i sabirani. Ovaj zbir je i konačna ocena svakog od štampača i jedini je faktor za njihovo rangiranje. Takođe, osim ukupno najboljeg, model sa najboljim odnosom kvalitet/cena odredili smo jednostavnim deljenjem ocene štampača sa njegovom cenom, a pobednik je bio onaj sa najvećim količnikom.\nZa detaljan opis štampača, tabelu karakteristika, ocene i preporuke pogledajte oktobarski broj časopisa "


eKapija | Pozitivnija klima na tržištu nekretnina 2015. - "CBS International" ekskluzivni zastupnik novih poslovnih i stambenih kompleksa\nIzvor: eKapija | Četvrtak, 25.12.2014.| 13:47\nPozitivnija klima na tržištu nekretnina 2015. - "CBS International" ekskluzivni zastupnik novih poslovnih i stambenih kompleksa\nUlazak u poslednji kvartal godine obeležila je sve veća aktivnost generalno u svim segmentima tržišta nekretnina. Osvrt na prilično izazovnu godinu, ali i značajno aktivniju kada je reč o već započetim ili najavljenim projektima nekih od vodećih internacionalnih investitora, bilo da su prisutni ili tek preispituju potencijal našeg tržišta, neminovno uliva optimizam za narednu godinu, saopštila je kompanija "CBS International".\nNedovoljna razvijenost upravo i čini naše tržište atraktivnim za ulaganje, jer je odsustvo gradnje u poslednjih nekoliko godina u skoro svim sferama tržišta nekretnina dovelo do nedostatka kvalitetne ponude, što kompanije koje sada ulažu vide kao konkurentnu prednost za godine koje dolaze, navedeno je u saopštenju.\n- Ako bismo mogli u nekoliko reči da opišemo svaki od tržišnih segmenata, onda je tržište poslovnih prostora definitivno obeležila najniža stopa raspoloživog prostora u poslednje četiri godine, od svega 9%, što u praksi znači da se kompanije koje razmatraju proširenje suočavaju sa ozbiljnim izazovom u pronalaženju adekvatnog prostora, s obzirom na to da vrlo mali broj modernih poslovnih zgrada može trenutno da odgovori na upite veće od 500 kvadrata. Imajući to u vidu, tržište je više nego dobro dočekalo i početak izgradnje četvrtog poslovnog kompleksa investitora GTC - "Fortyone", u centralnoj poslovnoj zoni Novog Beograda. U poslednjih 5 godina ovo je prvi moderan poslovni kompleks veći od 5.000 kvadrata, pri čemu je i pre polaganja kamena temeljca u oktobru ove godine izdato više od 60% prostora. Nastavljajući uspešnu dugogodišnju saradnju sa GTC-om, kompanija "CBS International" je angažovana kao ekskluzivni zastupnik za izdavanje i ovog modernog poslovnog kompleksa - saopštila je kompanija.\nObnovljenu aktivnost na tržištu poslovnih prostora potvrđuje i najava izraelskih investitora "Afi Group" i "Tidhar" o početku izgradnje nove faze biznis parka "Airport City", koji trenutno raspolaže sa 70.000 kvadrata i sedište je 90 internacionalnih i domaćih kompanija.\n- Osim pojačanih razvojnih aktivnosti u Novom Beogradu, koji predstavlja i sve atraktivniju stambenu zonu, stari deo grada ostaje fokus života prestonice kao centralna adresa za brojne elitne hotele, diplomatske i državne institucije i prepoznatljiva zdanja koja predstavljaju simbole prestoničkog identiteta. Jedinstveni kompleks koji nosi svu prestižnost centra i izvanredan razvojni potencijal je nekadašnje sedište Američke ambasade u ulici Kneza Miloša, koje zahvaljujući bruto površini od 14.000 metara kvadratnih i mogućnošću proširenja na oko 20.000 kvadrata budi veliko interesovanje - navode u "CBS International".\nO oporavku tržišta možda najbolje svedoči segment stambenih nekretnina, koje je i prvo obeležilo značajniju građevinsku aktivnost i sa projektima većim od 100 jedinica poput projekata "West 65", "ABlok", "Atrijum 63", "Obelisk", "Paunov breg" i "SavAda", za koje je tržište pokazalo veliko interesovanje. Još jedna dugo očekivana investicija u starom delu grada koja ce obeležiti 2015. godinu je kompleks "Central Garden" izraelskih investitora "Afi Group" i "Shikun Binui", na čijoj će prodaji ekskluzivno biti angažovana kompanija CBRE Srbija.\nŠirenje poslovnih aktivnosti kompanija CBRE je od ove godine nastavila i na tržištu Makedonije, otvaranjem kancelarije u Skoplju. Kraj ove godine je za CBRE doneo i potvrdu sedmogodišnjeg rada na srpskom tržištu u vidu prestižnog priznanja Srpske asocijacije menadžera za Najboljeg poslodavca godine u kategoriji preduzeća do 50 zaposlenih.\n"CBS International" deo CBRE grupacije\n"CBS International" je deo CBRE Inc. grupacije, vodeće međunarodne kompanije na polju komercijalnih nekretnina koja posluje u 50 zemalja sa više od 300 kancelarija. Ključne delatnosti kompanije obuhvataju: izdavanje i prodaju poslovnih, maloprodajnih prostora, industrijskih objekata i zemljišta, prodaju i izdavanje stambenih prostora i stambeno-komercijalnih nekretnina, procenu vrednosti nekretnina i razvojni konsalting, istraživanje tržišta, upravljanje projektima, upravljanje nekretninama, održavanje nekretnina i marketing.


Evropska unija obezbjeđuje do 60 miliona eura veoma povoljnih kreditnih sredstava za Crnu Goru | TVTeuta\nEvropska unija obezbjeđuje do 60 miliona eura veoma povoljnih kreditnih sredstava za Crnu Goru\nBy tvteuta 8 октобра, 2020 Нема коментара\nRiječ je o samo dijelu podrške koja će biti dostupna Crnoj Gori, u sklopu Programa makroekonomske finansijske pomoći, vrijednog do 60 miliona eura. Ovaj vid podrške nadopunjuje prethodno odobrena bespovratna sredstva u iznosu 53 miliona eura, koje je Evropska unija bezbijedila za nabavku hitne medicinske opreme i pomoć socijalno ugroženim pojedincima, preduzetnicima, kompanijama, zdravstvenom sektoru i drugim sektorima u Crnoj Gori koji su najviše ugroženi krizom izazvanom korona virusom.\nOtpuštanje druge, posljednje, tranše povoljne kredine podrške, do ukupnog iznosa od 60 miliona eura, zavisiće od ostvarenja uslova navedenih u Memorandumu o razumijevanju, poput jačanja javnih finansija, borbe protiv korupcije, snaženja finansijske stabilnosti, unaprjeđenja poslovnog ambijenta i reforme socijalne zaštite. Program pomoći će biti obezbijeđen za period od 12 mjeseci.\nProgram makrofinansijske podrške Crnoj Gori dio je paketa vrijednog 3 milijarde eura, kojeg je Evropska komisija predložila za deset zemalja iz procesa proširenja i iz susjedstva Evropske unije, kako bi im pomogla da ograniče ekonomske posljedice pandemije korona virusa.\nDabović čestitao početak Ramazana\nVrtići počeli sa radom, zadovoljavajući broj djece


Energija na pametan način 33 - 37\nU 37. izdanju emisije Energija na pametan način, pogledajte kako se solarna energija može iskoristiti za navodnjavanje plasteničke proizvodnje, zatim koji su to javni objekti najveći potrošači energije, a bavili smo se toplotnom izolacijom zidova što predstvalja i osnovni korak ka uštedi energije u stambenim objektima. Zatim smo posetili Banju Vrujci gde smo naučili šta su to eko kuće.\nU 36. izdanju emisije Energija na pametan način pogledajte koliki potencijal geotermalnih voda postoji u Sremskim Karlovcima i u koje svrhe se može iskoristiti. Zatim vas vodimo u Suboticu da čujete kakve planove tamošnja toplana ima kada je reč o korišćenju biomase, a predstavićemo vam i jednu porosicu iz Požarevca koja je u svoj dom uvela najefikasniji sistem grejanja, odnosno toplotnu pumpu. Saznajte i šta je to održiva gradnja i koji značaj princip održivosti ima kada govorimo o racionalizaciji potrošnje energije u stambenom zgradarstvu.\nU 35. izdanju emisije Energija na pametan način-isplati se imaćete priliku da saznate sve kako funkcionišu toplotne pumpe, sistemi koji se smatraju najefikasnijim kada je u pitanju grejanje, ali i hlađenje. Zatim vas vodimo u Lukovsku banju koja termalnu vodu, osim za uživanje i lečenje, koristi i za grejanje svoja dva hotela, dogrevanje vode u bazenima kao i za zagrevanje sanitarne vode. Bavili smo se i eneregtikom Srbije pa pogledajte koje su nam obaveze, a šta nam je šansa kada je eneregtska efikasnost u pitanju.\nU 34. izdanju emisije "Energija na pametan način-isplati se" pogledajte koliki je potencijal u biomasi, kao najvećem domaćem resursu alternativnih izvora energije i koji problemi koče njeno masovnije korišćenje. Bavili smo se i izgradnjom solarnih elektrana u Srbiji koja ima veći solarni potencijal čak i od Nemačke koja mnogo više koristi energiju Sunca. Zatim poslušajte i savete stručnjaka iz kompanije Weber kako izabrati najbolje materijale kada su u pitanju fasadni sitemi za bolju termoizolaciju zidova. A vodimo vas i u Čačak gde smo posetili "pametnu zgradu" koja kristi savremene energetski efikasne siteme za grejanje i hlađenje i na čijem krovu se nalazi solarna elektrana.\nU 33. izdanju emisije "Energija na pametan način-isplati se" pogledajte na koji način sportsko-poslovni centri koji inače spadaju među najveće potrošače energije, mogu smanjiti svoje račune za električnu energiju i to koristeći alternativne izvore energije za zagrevanje sanitarne vode. Zatim saznajte koliki hidropotencijal Srbija ima i koliko su investicije u minihidrocentrale zaista isplative i moguće.\nPogledajte i na koji način ProCredit banka doprinosi zdravijoj životnoj sredini i afirmaciji energetski efikasnih rešenja.\nObaveštavamo Vas da emisiju "Energija na pametan način" možete pogledati i na B92 Info kanalu, i to ponedeljkom od 18:30h, četvrtkom od 10:00h, subotom u 17:10h, i nedeljom u 14:40h kao i na još 75 lokalnih i regionalnih TV stanica u Srbiji.


Izvor: NoviMagazin.rs, 17.Avg.2020, 20:10\nNekadašnji igrač američkog fudbala Džejson Rajt postao je prvi crnac predsednik NFL kluba, pošto je danas preuzeo Vašington.\n"Ovaj tim, u ovo vreme, idealan je za mene. Transformacija fudbalskog kluba Vašington se dešava u svim aspektima organizacije, od fudbalskog, preko funkcionisanja, do kulture i učiniće nas modernom i atrktivnom franšizom. Želimo da postavimo standarde u NFL", rekao je Rajt po preuzimanju kluba.\nImenovanje 38-godišnjeg >> Pročitaj celu vest na sajtu NoviMagazin.rs << Rajta dolazi samo mesec dana pošto je Vašington uklonio naziv "Redskins" iz svog imena jer ga mnogi Amerikanci smatraju uvredljivim.\nRajt je najmlađi predsednik tima u ligi i četvrti je bivši igrač NFL koji je preuzeo tu ulogu.\nSrbijaDanas.com: OBEZBEDILI MESTO U ISTORIJI: Vašington promenio ime, a sada dobio i prvog tamnopuog predsednika (FOTO)


RADOVAN VIŠKOVIĆ: Mesečni dodatak za sve nezaposlene demobilisane borce | Novosti.RS\nRADOVAN VIŠKOVIĆ: Mesečni dodatak za sve nezaposlene demobilisane borce\nRADOVAN Višković, premijer Srpske, rekao je da je sa rukovodstvom Boračke organizacije Republike Srpske (BORS) postignut dogovor da se do kraja godine obezbedi mesečni borački dodatak za sve nezaposlene demobilisane borce bez obzira na godine života, a kojih je na Zavodu za zapošljavanje oko 7.900.\nVišković je, nakon što su se on i Milorad Dodik, srpski član Predsedništva BiH, sastali sa predsednikom BORS Milomirom Savčićem i predsednikom Predsedništva BORS-a Goranom Rogićem, rekao da će spiskove ovih lica u narednom periodu dobiti od BORS-a, ali i Zavoda za zapošljavanje.\nPrema njegovim rečima, postoji i druga varijanta, o kojoj se može razgovarati od početka iduće godine, a odnosi se na zapošljavanje ovih ljudi, gdje bi se ponudio stoodstotni povrat poreza i doprinosa za poslodavce koji zaposle demobilisanog borca od prve do pete kategorije, a tu bi bila uključena i djeca poginulih boraca.\n- Druga mera bila bi kroz samozapošljavanje demobilisanih boraca od prve do pete kategorije, isto tako i djece, gdje bi iznos koji je po izmijenjenom Akcionom planu Zavoda za zapošljavanje, koji je sada 7.000 KM, mi povećali na 10.000 KM po pojedincu, istakao je Višković.\n- Mi smo svesni činjenice da jedan broj boraca zbog bolesti, zbog godina života i tako dalje, nije atraktivan na tržištu rada i želimo da vidimo koji je to broj ljudi, za koje bismo rešavali da imaju naknadu ukoliko već nisu sposobni da preko samozapošljavanja i zapošljavanja kod poslodavaca riješe svoj status. Očekujemo, imamo dovoljno vremena, da do kraja godine ta pitanja budu riješena, rekao je Višković.\nSavčić je naglasio da je sastanak sa rukovodstvom Srpske rezultirao dobrim odlukama za dio članstva BORS i boraca, a posebno onih nezaposlenih i demobilisanih.\n- Izlazimo sa sastanka sa optimizmom i dobrom vešću za nezaposlene demobilisane borce. Mi ćemo u skladu sa mogućnostima Srpske raditi i dalje na poboljšanju statusa boračke populacije, poručio je Savčić.\nRadovan Višković premijer rs Demobilisani borci RS Boračka organizacija RS


Povelja ženske solidarnosti za punu rodnu ravnopravnost - Užicka Republika Press\nPovelja ženske solidarnosti za punu rodnu ravnopravnost\nGradonačelnice i predsednice opština u Srbiji , među kojima je i gradonačelnica Užica dr Jelena Raković Radivojević, potpisale su Povelju ženske solidarnosti, kojom su se obavezale da će bez obzira na svoju partijsku pripadnost sarađivati i zajednički delovati u cilju dostizanja pune rodne ravnopravnosti u Srbiji 21. veka.\nPotpisivanje ove povelje je prvi korak u osnivanju Mreže gradonačelnica i predsednica opština u Srbiji, koja je pokrenuta na inicijativu ministarke državne uprave i lokalne samouprave, Marije Obradović, uz podršku Programa Ujedinjenih nacija za razvoj (UNDP) u Srbiji.\nPo rečima ministarke Marije Obradović ovo je novi trenutak u istoriji, jer nikada u Srbiji nismo imali 22 gradonačelnice i predsednice opština. Ona je navela da je Ministarstvo, uz podršku UNDP-a, okupilo ove dame koje vode gradove i opštine sa ciljem da se upoznaju, ali i da shvate da imaju sestrinsku podršku i pozvala ih na povezivanje i razmenu iskustava.\n„Potpisivanjem Povelje ženske solidarnosti, žene na čelu lokalnih samouprava u Srbiji potvrdile su spremnost da deluju solidarno, odlučno i hrabro, i da svojim primerom podstaknu druge žene u javnom i političkom životu na udruživanje i budu uzor budućim generacijama žena“ , kaže dr Jelena Raković Radivojević gradonačelnica Užica.\nCilj ovog okupljanja je međusobno povezivanje i razmena iskustava žena koje su izabrane na funkcije gradonačelnica i predsednica opština, kojih je u Srbiji 22, kako bi se odredili dalji koraci u njihovoj međusobnoj saradnji, i precizirao vid podrške koji im je najpotrebniji da bi prevazišle izazove u svojim lokalnim sredinama.


U DVIJE NESREĆE - ČETVORO MRTVIH\nNOVI SAD, 16. AVGUSTA /SRNA/ - U mjestu Stepanovićevo, nadomak Novog Sada, jutros je u teškoj saobraćajnoj nesreći poginula tročlana porodica, dok je u nesreći kod sela Rumenka nastradao stariji muškarac.\nPrema nezvaničnim saznanjima, nesreća se u kojoj su poginula tri člana porodice dogodila se oko 10.00 časova na pruzi Novi Sad - Vrbas kada je voz koji saobraća od Beograda do Praga na pružnom prelazu naletio na automobil "ford eskort".\nU tom trenutku u kolima se nalazila tročlana porodica čiji su članovi nastradali na licu mesta.\nSvega sat vremena ranije u selu Rumenka kod Novog Sada dogodio se još jedan saobraćajni udes u kojem je učestvovao autobus Gradskog saobraćajnog preduzeća Novi Sad. U udesu je nastradao stariji muškarac - prenose mediji, pozivajući se na policijske izvore.\nO SOCIJALNO UGROŽENIM KATEGORIJAMA POTROŠAČA ELEKTRIČNE ENREGIJEProdužen režim bescarinskog uvozaU BiH 25 LICA TRAŽI AZILAKCIJA "BINGO": TUŽILAŠTVO ZATRAŽILO PRITVORVRIJEME JE DA BiH PROHODA SAMOSTALNO!PROTESTNA ŠETNjA U BANjALUCIO KONSOLIDOVANOM IZVJEŠTAJU O IZVRŠENjU BUDŽETA89101112131415161718\n19:00 - "Auto-medija"-ponedjeljkom 19:00 - MUZIČKI PROGRAM programska šema


Subaru predstavio novu generaciju sistema "aj sajt" - PLUMRACE\n16. 10. 2013. Comments (0) Views: 397 Industrija, Subaru\nProizvođač automobila Subaru, kompanija „Fudži teška industrija“ iz Japana, razvila je sledeću generaciju sistema aktivne bezbednosti „aj sajt“ koji će rasteretiti vozača i povećati sigurnost vožnje. Sistem stereo kamera potpuno je promenjen u odnosu na prethodnu verziju „aj sajta“ i znatno je unapređena preciznost prepoznavanja, a dodate su i kontrole za pomoć kod upravljanja.\nNova generacija „aj sajta“ implementira unapređeni sistem kamera koji podrazumeva tehnologiju percepcije boja i kombinuje je sa 40% povećanim uglom i daljinom na kojoj se uočavaju objekti čime se značajno povećava preciznost i polje prepoznavanja kočionih svetala ili saobraćajnih semafora. Ovim promenama značajno su poboljšane osnovne funkcije „aj sajta“ da izbegava sudare, smanjuje posledice kolizije i smanji psiho-fizički zamor vozača.\nNova opcija „aktivni sistem praćenja saobraćajne linije“ ima dve funkcije. Jedna je „praćenje linije“ koja prepoznaje linije sa obe strane i uz pomoć kontrole upravljača drži vozilo u sredini saobraćajne trake. Druga opcija je „sprečavanje napuštanja saobraćajne trake“ koja primenjuje silu na upravljač kako bi sprečila njegovo okretanje i zadržavanje u traci čime pomaže vozaču i opušta ga. Dodatno, sa stereo kamerom za prepoznavanje boja „aj sajt“ uočava stop-svetla vozila ispred i aktivira „kontrolu krstarenja“ čime još ranije usporava vozilo nego što bi to vozač učinio.\nDosadašnji „aj sajt“ sistem koristio je samo stereo kamere da meri udaljenost i prepoznaje objekte. Baš kao što i sam vozač upija informacije vizuelno, on prepoznaje stvari kao što su druga vozila, pešaci, bicikli, motocikli, saobraćajne linije i, naravno, kontroliše vozilo. Štaviše, sistem uključuje i mnoge druge funkcije koje pomažu vozaču, kao što je „kontrola kočenja pre sudara“ koja usporava ili automatski potpuno ukoči vozilo.\nSa pristupačnom cenom od 100.000 japanskih jena bez poreza (oko 750 evra) „aj sajt“ je vrlo popularan među kupcima pa ukupna prodaja vozila sa ugrađenim ovim sistemom u Japanu prelazi 150.000 jedinica. Sve nabrojane funkcije nove genaracije sistema „aj sajt“ biće na raspolaganju kupcima novih automobila koji će krenuti u prodaju u Japanu 2014. godine, a postepeno će se ugrađivati i u sve ostale modele Subarua.\n» Industrija, Subaru » Subaru predstavio novu generaciju sistema „aj sajt“\nIgor Stevanović šampion klase 6 SP


MKSJ pojašnjava politiku pravne pomoći na novoj veb stranici | Međunarodni krivični sud za bivšu Jugoslaviju\nMKSJ pojašnjava politiku pravne pomoći na novoj veb stranici\nHag, 11. oktobar 2011.\nSlužba za komunikacije Međunarodnog suda danas je pokrenula novu stranicu o pravnoj pomoći koja pruža sveobuhvatan pregled finansijske podrške koju Međunarodni sud pruža pojedincima kojima se sudi.\nOva stranica opisuje metode kojima se Međunarodni sud koristi kako bi utvrdio finansijski status optuženih tokom tri glavne faze suđenja (pretpretresna, pretresna i žalbena faza) i nivo eventualnog dodatnog finansiranja kako bi se obezbedilo plaćanje troškova tima odbrane. Ova stranica takođe nudi nove informacije o finansijskoj pomoći koja se može dodeliti optuženima koji zastupaju sami sebe kako bi finansirali članove svojih timova odbrane.\nTakođe je dat pregled broja optuženih kojima se sada sudi pred MKSJ kojima je dodeljena pravna pomoć kao i onih koji nisu tražili takvu pomoć, te broja onih čije se imovinsko stanje trenutno razmatra.\nOmogućavanje optuženima da imaju odgovarajuća sredstva za svoju odbranu pred Međunarodnim sudom jedan je od ključnih elemenata pravičnog suđenja.\nOva stranica je dostupna na engleskom, francuskom i bosanskom, hrvatskom ili srpskom jeziku i predstavlja deo kontinuiranih napora MKSJ da održi transparentnost i informiše javnost o radu Međunarodnog suda.


Dan online - Drustvo: Institucije kasne - 2019-04-24\nDrustvo IZ CDT-A UPOZORILI NA NEIZVJEŠTAVANJE O REFORMAMA Institucije kasne\nDržavni organi kasne sa izvještavanjem o dinamici i kvalitetu sprovođenja reforme javne uprave zbog čega je javnost uskraćena za zvanične informacije o tome kako teče jedan od najkompleksnijih reformskih procesa u Crnoj Gori, saopšteno je iz Centra za demokratsku tranziciju (CDT). Ta NVO je kroz projekat „Reforma javne uprave – strateško upravljanje promjenama”, koji je finansijski podržala Evropska unija, analizirala kako se sprovodi reforma javne uprave kroz dvije važne oblasti – razvoj i koordinacija javnih politika i strateško upravljanje procesom reforme javne uprave i finansijska održivost.\n– U nedostatku zvaničnih izvještaja analizirali smo dinamiku sprovođenja ove reforme, prikupljajući podatke iz više različitih izvora. Krovni dokument u ovoj oblasti, Strategija reforme javne uprave u ove dvije oblasti se uglavnom sprovodi u skladu sa predviđenim rokovima. Prekoračenja rokova u pojedinim slučajevima postoje, i u većini nijesu sistemskog karaktera niti, zasad, dovode u pitanje sprovođenje reforme. Formalno postoji Savjet za reformu javne uprave koji nije pokazao potrebnu inicijativu koja bi, po našem mišljenju, trebalo da politički podrži ovaj proces – kazala je Milena Gvozdenović iz CDT-a.\nOna navodi da se dešavalo da su neki od najvažnijih predloga zakonskih rješenja utvrđivani na sjednicama Vlade, a da prethodno nijesu razmatrani na sjednici Savjeta.


Bojanić zatražio Spajiću da riješi probleme: Taksisiti žele subvencije na zarade – Portal Bar\nBojanić zatražio Spajiću…\nBojanić zatražio Spajiću da riješi probleme: Taksisiti žele subvencije na zarade\nMinistarstvo kapitalnih investicija kojim rukovodi Mladen Bojanić zatražilo je od Milojka Spajića, ministra finansija i socijalnog staranja, da razmotri probleme sa kojima se susrijeću taksisti preduzetnici okupljeni pri Strukovnom sindikatu taksista Crne Gore, piše Dan.\nZahtjev ka Spajiću uslijedio je nakon što su taksisti probleme iznijeli ministarstvu kapitalnih investicija.\nTaksisti traže ostvarivanje prava na subvencije zarada zaposlenih taksi preduzetnika, zatim primjenu Zakona o PDV-u u odnosu na privredna društva koja obavljaju ovu djelatnost, ali i oporezivanje usluga koje vrše dispečerski centri.\nPredsjednik Strukovnog sindikata taksista Borislav Pavlović se nada da će se konačno krenuti u rješavanje njihovog problema.\n“Nakon sastanka sa predstavnicima Ministarstva kapitalnih investicija od svih lokalnih samouprava je zatraženo da se izjasne šta je do sada urađeno po pitanju donošenja odluke o auto-taksi prevozu, formiranju koordinacionog tijela za praćenje suzbijanja sive ekonomije u oblasti javnog prevoza putnika, kao i sprovođenju postupaka ovjere cjenovnika usluga u auto-taksi prevozu i izdavanja taksi legitimacija vozačima. Takođe, od svih lokalnih samouprava se traži broj registrovanih i prijavljenih dispečerskih centara, kao i preduzete mjere na suzbijanju sive ekonomije i nelojalne konkurencije”, naveo je Pavlović


Počeo 7. Festival mediteranskog i evropskog filma | Istočna Hercegovina\nPočeo 7. Festival mediteranskog i evropskog filma\n28.07.2019. u 16:26\nDodjelom „Zlatnog platana“ glumcima Anici Dobroj i Irfanu Mensuru – za izuzetan doprinos evromediteranskoj kinematografiji, u Trebinju je sinoć počeo 7. Festival mediteranskog i evropskog filma, ove godine pod nazivom „U sazviježđu platana“.\nIzlazak na scenu ovogodišnjih laureata ovacijama je ispratila trebinjska publika, koja je do kraja ispunila bioskopsku salu Kulturnog centra, a festivalske nagrade uručili su umjetnički direktor festivala Peđa Milojević i načelnik Odjeljenja za društvene djelatnosti Grada Trebinja Zoran Milošević, koji je prethodno festival i svečano otvorio.\n"Ja sam samo Anica Dobra a vi ste sada mene učinili najboljom. Hvala vam na tome“, poručila je Trebinjcima poznata glumica, priznajući da je prvi put u našem gradu.\n„U svom životu snimila sam mnogo filmova i svaki od tih filmova za mene predstavljao je moj lični uspeh. Ali ovu nagradu posmatram kao uspeh jedne kulturne sredine iz koje sam proizašla i postala baš takva kakva jesam. Ova nagrada priča mnogo više jezika nego što ih pričam ja“, kazala je Dobra.\nGlumica se na sceni pojavila sa cvjetnim vijencem koji su, kako je kazala, specijalno za nju napravile vrijedne ženske ruke iz gradskog kulturno-umjetničkog društva „Alat“ jer je poželjela da nešto ovdašnje ponese iz Trebinja.\n"Ovo nije nagrada – ovo je priznanje za trajanje. Ja skoro 50 godina trajem, sa velikim uspesima, a sa još više neuspeha kojih se ne stidim“, kaže laureat „Zlatnog platana“ Irfan Mesur dodajući da je cijeli svoj život proveo u pozorištu, tamo se i penzionisao, a ne računajući televizijske – iza sebe ima i oko pedeset dugometražnih filmova.\nGlumac kaže da je na nagovor kuma koji je upravo Trebinjac još dok je gradio kuću u Beogradu u bašti posadio platan, koji je danas veliki – ali i da zna da ih Trebinje ima šesnaest, i to starih „samo“ 120 godina, te da je ovo jedini grad gdje postoji i gdje je izmišljen – i zlatni platan.\nOtvarajući svetkovinu filma, načelnik Odjeljenja za društvene djelatnosti Zoran Miloševićistakao je da je „Grad Trebinje sa zadovoljstvom prihvatio poziv organizatora da po sedmi put bude pokrovitelj filmskog festivala, koji svojim kvalitetom doprinosi pozicioniranju Trebinja kao grada kulture u regionalnim okvirima“.\nUmjetnički direktor festivala Peđa Milojević istakao je da festival promoviše veliki filmski studio zvani Trebinje, a svojim priznanjem odaje i počast velikim umjetnicima, koji pritom moraju da budu – i veliki ljudi.\nKao svojevrsno izenađenje večeri, uoči dodjele „Zlatnog platana“ Trebinjce je numerom „Apsolutno tvoj“ pozdravio frontmen jedne od najpopularnijih eks-ju grupa „Mirzino jato“ Mirza Alijagić, koji je najavio da će nakon 40 godina održati i koncert u Trebinju.\nFestival je otvorio dokumentarni film „Kolijevka“ mlade autorke Sare Kolak iz Trebinja, a sedam festivalskih noći, igranih i dokumentarnih filmova, zatvara ostvarenje „Granice kiše“ koji je sniman na području Trebinja i u kome igraju i trebinjski glumci. U toku trajanja festivala u Trebinje će stići i poznata imena domaćeg filma Dara Džokić, Nebojša Milovanović, Radoslav Stanišić, Dragan Marinković, kao i glumačka ekipa „Granice kiša“.\nProjekcije će biti u Kulturnom centru, Domu mladih i u bašti Hotela Leotar, a pored filmova iz našeg regiona, na festivalu će biti prikazana i ostvarenja iz Libana, Turske, Italije, Izraela…\nKao novina za ovu godinu najavljena je i nagrada publike za najbolje ostvarenje, a u Muzeju Hercegovine biće organizovane i filmske radionice, koje će voditi Petar Stanojlović, reditelj iz Beograda.


Team building Srbija | Karneval - porodični dan\nMesto koje će vas podsetiti na pravu mali fabriku magije. Šarenilo, vesele boje, dobra muzika i mnogo različitih sadržaja opiće sva vaša čula i vratiće vas pravo u detinjstvo, gde ćete zajedno sa najmlađima čekati u redu kako biste stigli da isprobate svaku igru, koju smo pripremili za vas.\nProgram je jednako prilagođen deci i odraslima, osmišljen kao jedan od najzabavnijih porodičnih dana koje možete da iskusite na jednom mestu. Čeka vas mnoštvo karnevalskih stanica gde ćete se zabaviti i naučiti nešto novo.\nZa dodatno raspoloženje i dobre vibracije mogu se pobrinuti naši uvek nasmejani i duhoviti DJ i voditelji.


Počinje invazija SAD na Siriju!\nKao što su i upozorile u junu 2015. godine, SAD su najavile da će uskoro zvanično da započnu kopnene operacije u Siriji, pri čemu će koristiti specijalne snage.\nNjashington Post je naveo da predsednik Obama šalje mali broj specijalnih snaga u severnu Siriju, koje će sarađivati sa snagama koje se bore protiv Islamske države, ali neće učestvovati u direktnim sukobima.\nIako SAD tvrde da je ovaj potez usmeren na „uništavanje Islamske države“, on je očigledno usmeren na uspostavljanje dugo najavljivanih „tampon zona“ ili „bezbednih zona“ u Siriji u kojima sirijska vlada ne može da deluje. Vazdušne snage SAD će se takođe nesumnjivo koristiti za podršku tih specijalnih snaga, stvarajući defakto zonu bez letenja.\nVojska SAD će najverovatnije delovati u severnom delu Sirije gde postoji još samo jedan manji deo preko kojeg ISIS dobija zalihe iz Turske.\nIshod ovakve operacije, ukoliko ona bude uspešna, biće podela i uništenje Sirije kao države. To nije spekulacija već zaključak do kog je došla Brukings institucija.\nOna je u martu 2012. godine procenila opcije pri smeni režima:\n„Alternativa jeste da se diplomatski napori prvo fokusiraju na okončanje nasilja formiranjem bezbednih zona i humanitarnih koridora, koje će podržavati ograničeni broj vojnih snaga. Naravno, ovakvo delovanje ne bi ispunilo cilj SAD za smenu Asada sa vlasti u Siriji“.\nOva institucija je ponovo dala procenu u junu 2015. godine:\n„Ideja je da se pomogne umerenim elementima da uspostave pouzdane bezbedne zone u Siriji što pre moguće. Američke, saudijske, turske, britanske, jordanske i druge arapske snage će ih podržavati i putem kopna i putem vazduha“.\nUkoliko bi Asad bio toliko smeo da zađe u te zone, verovatno bi ostao i bez to malo aviona koji mu daju prednost nad snagama ISIS-a.\nNa nesreću američkih političara, Sirija nije sama i ima Rusiju na svojoj strani.\nSAD imaju nameru da pokrenu invaziju na Siriju i da okupiraju njenu teritoriju kako bi rasparčale državu na manje nefunkcionalne i slabe zone. One to čine bez mogućnosti da definišu bilo kakvu kredibilnu pretnju Sirije po nacionalnu bezbednost SAD i bez ikakvog odobrejna Ujedinjenih nacija. One takođe rizikuju ulazak u direktan rat sa nuklearno naoružanom Rusijom koja potpuno legalno deluje u Siriji.\nPoslednje akcije Amerike su očajnički potez korporacija u Vašingtonu i na Vol stritu.\nTo je samo loše proračunati blef. Prisustvo specijalnih snaga SAD i vazdušnih snaga SAD u i iznad Sirije ne može da sprovede svoje efekte odmah. U međuvremenu bi ilegalno delovanje Amerike moglo da završi pred Ujedinjenim nacijama, čime bi se sprečili potencijalni sukobi sa američkim snagama koje nepozvano deluju u Siriji.\nMit da će podela i uništavanje Sirije uz svrgavanje demokratski izabrane vlasti nekako ublažiti nasilje u Siriji i umanjiti migrantsku krizu koja potresa Evropu je već davno provaljen kada je slična intervencija sprovedena u Libiji i kada je nakon svrgavanja Gadafija nastao samo još veći haos u severnoj Africi uz formiranje migrantske krize.\nUkoliko svet želi da spreči širenje ISIS-a i migrantske krize, glavni prioritet mora biti zaustavljanje SAD i njihovih partnera, kako bi se sprečio nastanak još jednog scenarija poput onog u Libiji. Nadajmo se da će Sirija i njeni saveznici uspeti da spreče taj haos.


Naslovna » Poseta ambasadora Japana lokaciji projekta razminiranja „Turijska Brda“ u Bujanovcu\nDana 14.06.2019. godine, ambasador Japana u Srbiji, Nj.E. g. Đunići Marujama, sa svojim saradnicima, kao i predstavnik Međunarodne fondacije za jačanje bezbednosti ljudi ITF, g. Gregor Sančanin, obišli su lokaciju projekta za razminiranje „Turijska Brda“ u opštini Bujanovac.\nObilazak je organizovao Centar za razminiranje u cilju predstavljanja sveobuhvatne minske situacije u Republici Srbiji, sa posebnim osvrtom na rad deminera i metode razminiranja na ovom projektu.\nProjekat površine 389.200 m2 je izradio Centar za razminiranje, koji i prati realizaciju i vrši kontrolu kvaliteta nad radovima, dok nevladina organizacija N.G.O. „IN Demining“, Pale, Republika Srpska, sa predstavništvom u Beogradu, realizuje ovaj projekat na terenu.\nRealizacija navedenog projekta finansira se sredstvima koje je, preko Međunarodne fondacije za jačanje bezbednosti (ITF), obezbedila Vlada Japana, uz podršku Vlade SAD.\nOvo je prvi put da Japan pruža podršku našoj zemlji i u oblasti humanitarnog razminiranja.\nPodsećanja radi, u opštini Bujanovac, do sada je od mina očišćen prostor od 2.153.807 m2, pri čemu je pronađeno i bezbedno uništeno 50 komada mina i 1.349 komada neeksplodiranih ubojitih sredstava.\nPreostala površina zagađena minama u opštini Bujanovac iznosi oko 1.800.000 m2.


U Minhenu postignut sporazum o Siriji - Moja Hercegovina\nPočetna / U Minhenu postignut sporazum o Siriji\n12. Februara 2016. 9:08\nMINHEN – Svetske sile u postigle su u Minhenu dogovor o prekidu sukoba u Siriji koji bi trebalo da stupi na snagu u roku od nedelju dana, piše Rojters.\n“Nismo postigli dogovor o trenutnom prekidu ruskih udara, ali smo došli do posvećenosti procesu koji će, ako uspe, promeniti situaciju”, navodi njihov izvor.\nAmerički državni sekretar Džon Keri koji je učestvovao na sastanku rekao je da jepostignut dogovor o potpunom prekidu neprijateljstva u roku od nedelju dana, prenosi AFP.\nKako se navodi, to se neće odnosti na Islamsku državu, Front Al Nusra i druge terorističke grupe.\nDžon Keri navodi da je sporazum o prekidu vatre „ambiciozan“, kao i da će pravi test biti da li će različite zaraćene strane u Siriji poštovati obaveze.\n„Ono što imamo ovde su reči na papiru, ono što bi trebalo da vidimo u narednim danima je primena na terenu“, rekao je on. Keri je kazao da su se strane složile da se Ženevski pregovori što pre obnove.\nKako kaže, „postoji razlog da se nadamo da smo uradili dobar posao“.\nRadna grupa kojom predsedavaju SAD i Rusija radiće preko konsultacija sa različitima sirijskim grupama na primeni primirja, navodi BBC.\nLavrov je naveo da bi mirovni pregovori u Ženevi trebalo da budu pokrenuti što je pre moguće i da bi na njima trebalo da učestvuju sve sirijske opozicione grupe.\nOn je dodao i da će prekid sukoba predstavljati težak zadatak.\nBritanski ministar spoljnih poslova Filip Hamond je, međutim, rekao da bi prekid sukoba mogao da uspe samo ako Rusija obustavi vazdušne udare kojima podržava napredovanje sirijskih državnih snaga u borbi protiv opozicije.\nZapadne diplomate upozoravaju da Rusija do sada nije iskazala nikakvo interesovanje za to da Asad ode sa vlasti i da radi na vojnoj pobedi u Siriji.\nSirijski mirovni proces je na ivici kraha, dok Evropi preti još jedan ogroman priliv izbeglica pošto se desetine hiljada Sirijaca nalaze na turskoj granici severno od Alepa gde je, kako posmatrači navode, ubijeno 500 ljudi otkako je bombardovanje počelo 1. februara.\nOznakeminhen njemačka rat sirija sporazum


Vučić: Nisam računao na to da me bh. policija neće zaštititi\nPremijer Srbije Aleksandar Vučić izjavio je za njemački konzervativni dnevnik “Frankfurter Allgemeine Zeitung” (FAZ), povodom napada u Srebrenici, da neće promijeniti svoju politiku i da se mora stvoriti zajednička budućnost za sve, pa i njegove napadače.\n“Moramo stvoriti zajedničku budućnost za sve, pa i za ljude koji su me napali”, izjavio je Vučić za FAZ, koji je na prvoj strani pod naslovom “Nastavljam politiku pomirenja, uprkos napadu” objavio tu izjavu, prenosi nemački radio Deutsche Welle.\n“Neću promijeniti svoju politiku, moja ruka je i dalje ispružena. Moramo da mislimo na budućnost i da stvorimo osnovu za bolji život Bošnjaka i Srba”, rekao je Vučić i dodao kako ga je incident još više uvjerio da se svi napori moraju uložiti u pomirenje.\nOsim toga, Vučić je iznio optužbe na račun bosanskohercegovacke policije.\n“Slutio sam da će me izviždati, računao sam i sa uvredama, ali nisam računao sa tim da ću biti izložen organizovanom napadu, a da me bosanska policija neće zaštititi”, rekao je Vučić.\nOn je pojasnio da je srpska delegacija sumnjala u to da će policija BiH dovoljno dobro obaviti posao, pa je tražila da zaštitu preuzme policija Republike Srpske.\n“Najprije su nam to obećali, a tek nekoliko sati uoči početka komemoracije rekli su nam da policija Republike Srpske ne smije da stupi na tlo Memorijalnog centra”, rekao je Vučić koji je govorio o pripremljenom i organizovanom napadu.\n“Morao bih da budem i slijep i glup ako to ne bih vidio”, rekao je Vučić, ali nije želio da govori o mogućim napadačima prije kraja istrage, već je spomenuo da oni nisu bili iz Srebrenice već iz drugih krajeva Bosne, prenosi DW Vučićevu izjavu za FAZ.\nTaj dnevnik komentariše da je Vučićeva odluka da dode u Srebrenicu bila hrabra.\n“Na prvi pogled činilo se da se hrabrost ne isplati. Situacija je mogla da izmakne kontroli, atmosfera u Bosni je bila podgrijana, jer je nekoliko dana ranije Rusija kao zaštitnica Srbije u Savjetu bezbjednosti vetom spriječila donošenje rezolucije u kojoj se Srebrenica označavala kao što jeste – genocid”, komentariše FAZ.\nList dodaje i da su mnogi bosanski muslimani mišljenja da se Vučić lično založio da Rusija uloži veto, kako bi spriječio rezoluciju koja bi sadržala riječ genocid.\n“Međutim, mukotrpna diskusija o toj riječi odvodi na stranputicu, jer mnogim političarima koji insistiraju na njoj nije stalo do toga da budu pravedni prema prošlosti već žele da igraju svoje igrice moći u sadašnjosti”, navodi FAZ.\nVučić ne bi trebalo da se obeshrabri, put do pomirenja na Balkanu je trnovit, ali je jedini ispravan, zaključuje FAZ u svom komentaru, prenosi DW.


Filip Vujanović obraća se na 70. sjednici Generalne skupštine UN, Njujork, 1. oktobar 2015.\nPiše: Milena Đurđić, Glas Amerike\nCrna Gora je bila i biće pozdan član UN posvećena vrijednostima Svjetske organizacije koja je u sedam decenija postojanja pokazala svoju vrijednost. U obavezi smo da u narednom periodu nastavimo da afirmišemo vrijednosti UN za bolju budućnost čovječanstva, rekao je u razgovoru za Glas Amerike crnogorski predsjednik Filip Vujanović nakon obraćanja Generalnoj skupštini UN u Njujorku.\nU razgovoru sa Generalnim sekretarom UN crnogorski predsjednik je, kako kaže, čuo pozitivne ocjene o Crnoj Gori koja “može da bude primjer u regionu”, da je posvećena politici dobrosusjedskih odnosa i vrijednostima UN.\nU formalnim i neformalnim susretima sa zvaničnicima u Njujorku, Vujanović je, kaže, “afirmisao poziciju Crne Gore u susret očekivanom pozivu u NATO”, ističiući da je to u interesu i Crne Gore i regiona i NATO-a, s obzirom na to da je Crna Gora jedina mediteranska država koja još nije članica Alijanse.\n“Zaista očekujemo da ćemo u decembru na ministartkom sastanku NATOa dobiti poziv. Bilo je posebno zadovoljstvo da se tokom prijema kod predsjednika SAD, zahvalim Baraku Obami za podršku Crnoj Gori za poziv u NATO i da čujem njegovo viđenje da nastavimo sa promocijom vrijednosti Alijanse, kako bismo u decembru zavrijedili poziv”, kaže Vujanović.\nGovoreći o izbjegličkoj i migrantskoj krizi Vujanović je rekao da je na nju potreban globalni odgovor - “da se riješi ono što je uzrokovalo krizu, ali i da se migrantima omogući da obezbijede uslove za život uz najveću solidarnost i humanost”.\nCrnogorski predsjednik rekao je i da ne očekuje incidente na aktuelnim protestima opozicije u Podgorici, i da oni neće ugroziti evroatlanske aspiracije.\nVujanović vjeruje da će opozicija naći “izlaznu strategiju u funkciji opšteg dobra u Crnoj Gori i poštujući ono što je potreba Crne Gore da nastavi da bude dobar primjer i da kroz to pokaže da ima jasnu vizuju dobraza sve građane”.\nVujanović: Crna Gora predana misijama UN\nPredsjednik Crne Gore Filip Vujanović je u obraćanju Generalnoj skupštini Ujedinjenih nacija istakao da Crna Gora snažno podržava Agendu za održivi razvoj do 2030. godine i da se zalaže za njenu sveobuhvatnu implementaciju. Ističući da implementacija razvojne agende predstavlja obavezu prema budućim generacijama, Vujanović je istakao da je Crna Gora, pored institucionalnog osnaživanja, započela proces izrade nove nacionalne strategije za održivi razvoj za period poslije 2015. godine.\nGovoreći o aktuelnim kriznim žarištima širom svijeta, crnogorski predsjednik je naglasio da je terorizam ozbiljna prijednja međunarodnom miru i bezbjednosti, uz ocjenu da je globalno djelovanje jedina garancija zaštite.\nPostojeći izazovi i prijetnje globalnom miru i sigurnosti zahtijevaju preventivni pristup kako bi se spriječila kršenja međunarodnog prava, poručio je Vujanović i dodao da je Crna Gora čvrsto opredjeljena da aktivno doprinosi i podržava kolektivne napore za očuvanje međunarodnog mira i bezbjednosti.\nAngažovanje crnogorskih vojnika i policajaca u međunarodnim misijama predstavlja potvrdu izvršavanja međunarodnih obaveza i izgradnje partnerskih odnosa, rekao je Vujanović u obraćanju Generalnoj skupštini.\nGovoreći o aktuelnoj migrantskoj krizi, predsjednik Crne Gore rekao je da se “moramo rukovoditi humanošću i solidarnošću, uvažavajući nužnost da se migrantima pomogne što, kako je naveo, podrazumjeva uklanjanje uzroka migracije i uvažavanje realnih mogućnosti svake države da primi migrante i da im pomogne“.\nCrna Gora u kojoj su izbjeglice u nedavnoj prošlosti činile petinu stanovništva razumije potrebu solidarnosti sa ljudima koji su u velikoj nevolji i težinu teerta kojeg nosi zemlja prijema, rekao je crnogorski predsjednik.\nZaključio je da Crna Gora, kao zemlja u finalnoj fazi integrisanja u NATO i u uspješnom procesu pregovora za članstvo u EU, dobar susjed svima i pouzdan partner u region Zapadnog Balkana u kojem se, kako je ocijenio, sve vise afirimišu vrijednosti saradnje i stabilnosti.


NATO optužio Rusiju da podržava talibane - Sputnjik Srbija\n08:19 24.03.2017 (osveženo 08:20 24.03.2017) Preuzmite kraći link\nUprkos optužbama, kako pišu mediji, on nije naveo nikakve dokaze.\n„U toku je porast ruskog uticaja kada je reč o Avganistanu, a primetan je porast isporuke oružja talibanima“, rekao je on.\nPrema njegovim rečima, u Avganistanu se trenutno nalazi oko 13.000 vojnika Alijanse.\nPrethodno je Ministarstvo inostranih poslova Rusije saopštilo da je cilj pojedinih kontakata koja Rusija ima sa talibanima kako bi se podstaklo nacionalno pomirenje i osigurala bezbednost ruskih državljana u Avganistanu.\nMoskva takođe tvrdi da ti kontakti ni na koji način ne legitimišu tu ekstremističku grupaciju.\noptužba, podrška, Talibani, NATO, Kertis Skaparoti


Niška televizija » Škola 14. oktobar od septembra obrazuje slepe i slabovide učenike (VIDEO)\nTagovi: 14. oktobar, slabovidi, slepi\nSpecijalnu školu za osnovno i srednje obrazovanje od septembra moći će da pohađaju slepa i slabovida deca. Direktor škole Zoran Nikolić napominje da će Niš pored Beograda biti jedini grad u Srbiji gde je omogućeno školovanje ove dece. Kako ističe, dobili su sve potrebne dozvole resornog ministarstva, a spremna je i oprema.\nZaposleni u školi 14. oktobar oduvek su se trudili da, zbog specifične strukture učenika, svojim đacima obezbede što bolje uslove za rad kako bi mogli adekvatno da se obrazuju. Potreba za odeljenjem za slepu i slabovidu decu postoji već duže vreme, jer je do sada jedina takva škola postojala u Beogradu. Direktor Nikolić kaže da je za nastavu sve spremno i da već ima zainteresovanih.\nZa rad sa učenicima koji pohađaju školu 14. oktobar često je potrebna specifična oprema kako bi đaci sa različitim stepenom invaliditeta i ometenosti u razvoju mogli da prate gradivo. Tako škola, između ostalog, poseduje digitalni kabinet i interaktivnu učionicu.\nUpis je u toku, a direktor Zoran Nikolić kaže da je sve spremno za novu generaciju učenika. On dodaje da učenici ove škole na mnogim smotrama i takmičenjima ostvaruju zapažene rezultate, što je još jedan dokaz da ova deca nastavu pohađaju u potpuno adekvatnim uslovima i da im je posvećena maksimalna pažnja.